IKT_gai-komunak: Eskolen arteko Lankidetza Proiektuak abiatzeko deialdia\nEskolen arteko Lankidetza Proiektuak abiatzeko deialdia\n2018ko urriak 17ko saioa (Moodle)\nAlexander Gabilondo - osteguna, 2018(e)ko urriaren 4(e)an, 11:49(e)an\nBerritzegune Nagusitik eskolen arteko Lankidetza Proiektuak abiatzeko deialdia zabaltzeko eskatu didate. Hona hemen horien gaineko informazioa:\n2018-2019 ikasturtean ere "Eskolen arteko lankidetza proiektuetan" parte hartzeko gonbidapena zabaldu nahi dugu.\nHaur Hezkuntzatik hasita, Bigarren Hezkuntzaraino izango duzue aukera lankidetza proiektuetan jarduteko zuen ikastalderekin.\nProiektu hauek oso aproposak dira ikasleek komunikazio konpetentziak, konpetentzia digitala, eta diziplina baitako konpetentzia\noro jorratzeko modu eraginkorrean beste eskoletako ikasleekin modu kolaboratiboan. Funtsean, ikasleek burututako lan produkzioak beste eskolekin eta familiekin elkarbanatuko dituzte sarean, erakuslehio aparta gertatuz euren motibaziorako.\nIzena eman ondoren, proiektuak adosteko aukera zabalduko zaie parte-hartzaileei, beti ere, Berritzeguneko laguntza gertutik jasoz.\nHauek dira lankidetzarako proposamenak:\nASMAKILO: Lehen Hezkuntza 1. eta 2. ikasmailako ikasleei zuzendua.\nGURE HERRIETAN ZEHAR: Lehen Hezkuntza 3. eta 4. mailako ikasleei zuzendua.\nHAMAIKA HAIZETARA: Lehen Hezkuntza 5. - 6. eta DBHko 1eko ikastaldeei zuzendua.\nEuropako beste herrialdetako eskolekin lankidetzan jardun nahi izanez gero, eTwinning komunitatean parte hartzea proposatzen dizuegu: HH - LH - DBH - DBHOko ikastalde orori zuzendutako proiektuak garatu baitaitezke.


Euskara kalean galarazia - Ahotsak.eus\nEuskara kalean galarazia\nEuskara kalean galarazia
Kalean euskara gutxi erabiltzen zen Herreran, Altzan asko. Soldaduskara joan zirenean, hogei bat baziren erdaraz ez zekitenak. Euskara galarazia ere egon zen: izebari ilea moztu zioten, euskaraz egiten zuelako.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-140-016 kodeko bideoa nahi duzula aipatzea: ahotsak@ahotsak.eus\nKalean euskara gutxi erabiltzen zen Herreran, Altzan asko. Soldaduskara joan zirenean, hogei bat baziren erdaraz ez zekitenak. Euskara galarazia ere egon zen: izebari ilea moztu zioten, euskaraz egiten zuelako.\nGaia(k): Politika » Politika eta Franco , Euskara » Euskararen egoera\n-Kalian baiña, euskeraz…\n-Kalian Altzan iten zan, kalian iten zan, baiño […] oso gutxi, bueno oso gutxi ez, iten zan baiño, gutxiyo. Altzakuak danak baserritarrak zian, baserritarrak danak euskeraz iten zuten. Ni goatzen naiz, soldauska jun, eta hemendik jun giñan, Getafea Madrida, ba ehun o holakon bat, eta igual izango ziran, ordun […] hogei o holakon bat, ez zakitenak erderaz, ez zakitenak eh, ta ala Madrida gurekin: “Ze esaten du honek?” eta, benga, bai bai. Ni goatzen naiz. Nik denbo gutxi in nun Madriden baiño, hemengo jendia asko jun giñan.\n-Ta galarazi egin zuten, euskeraz hitz eitia?\n-Bai bai bai bai. Leheno aitu gea hortan, eta ni goatzen naiz, izeba bat: “Ze pasa da?”. Ta: “Beira ze in nauten”. A rape, illia moztu, euskeraz iten zulako, o aitu in ziyon, norbaitek aitu ziyon o holakon bat eta, benga! Guri ez guri, txikiyak giñan, umiak giñan ta…\n-Eta hori izeba hori, zer zan, donostiarra?\n-Bai bai, Donostikua.\n-Donostikua, hori ze pasa zitzaion, Donostian zentruan, ala nun bizi zan?\n-Donostin, ez ez hua ez zan bizi, Altzan bizi zan, Altzan, Altzan bizi zan, bai. Baiña bueno. Eta, […] ona ez gogoratzia iya. Hoi gelditzen zaizu barrenen eta, ze pasa da ta: “Beira nola utzi diyoten, euskeraz iteagatik”. Bueno.\nLezoko baserritarrei burla\nEuskara eta erdara denboran zehar\nHainbat goitizen erabili zituen klandestinitatean\n"Ama de kasia" maistra


Hasiera Horrelakoak gara Eskualdea Udalerriak\nAtal honetan Urola Kosta osatzen duten hamaika udalerriei buruzko informazioa eskaintzen dizugu.\nEgun Aiako udalerria hartzen duen lurraldean, gizakiaren lehenengo aztarnak Goi Paleolito garaikoak dira; goi madelein arokoak eta madelein bukaerakoak, hain zuzen. Dirudienez, bai Altxerri haitzuloko pintura eta grabatuak , bai Giltza Iturriatik hurbil agertu ziren harrizko lanabesak garai hartakoak dira…\nXII. Mendea XII. MendeaXII mendeko agirietan agertzen da lehenengoz Seiaz-en izena, gaur egun Zehatz auzoa bezala ezagutzen duguna. Auzoaz gain ibar osoak hartzen zuen izen hau. Urola ibaitik hasi eta Ernio mendirainoko sailak zituen: Getaria, Zumaia,Zarautz, Aia, Aizarna eta Aizarnazabal.…\nAzkoitiko lehen biztanleen bizitokiaren aztarnak herriaren inguruko mendietan aurki ditzakegu. Izarraitzeko dolmenak eta Munoaundiko kastroak horren lekuko dira. Arkeologiaren bitartez ezagutu ditugun aztarna horiek historian 5.000 urte inguru atzera egiteko aukera ematen digute. Gure hiribildua 1324an sortu zen Bedeaizar muinoan,…\nAzpeitia 1310ean sortu zuen Castillako Fernando IVak. Baina beste izen batekin ekin zion historiari herriak: "Garmendia de Iraurgui" izenarekin bataiatu zuen erregeak. Urtebete beranduago, "Salvatierra de Iraurgui" izena jarri zion errege berak, eta 1397ra arte ez da Azpeitia izenik ageri.…\nBeizama herria aberatsa da mota guztietako istorietan. Horietako asko inguratzen gaituen naturarekin lotuta daude, gure kulturak ohitura asko bertatik jaso dituelarik. Beizama ez da salbuespena. Horren froga Mari dugu, euskal mendietako izaki mitologikoa, zeinak Murumendin duen bere gordelekuetariko bat. Euskal…


Sanz presidenteak Artxibo Nagusiaren inguruaren urbanizazioa inauguratu du\nSanz presidenteak Artxibo Nagusiaren inguruaren urbanizazioa inauguratu du asteazkena, 2009.eko ekainak 24\nLanen bidez harresiaren zati bat berreraiki eta lorategia berreskuratu da\nAgintariek zaharberritutako ingurutik egindako ibilbidea. ( irudia handitu )\nMiguel Sanz Sesma Nafarroako Gobernuko presidenteak, Juan Ramón Corpas Mauleón Kultura eta Turismoko kontseilariak eta Yolanda Barcina Angulo Iruñako alkateak lagunduta, gaur goizean Nafarroako Errege Artxibo Nagusiaren inguruaren urbanizazioa inauguratu du. Orain urbanizatutako ingurua Sanferminetan itxita egongo da, segurtasun-arrazoiengatik.\nBisita horretan, Sanz presidenteak nabarmendu duenez, antzinako Errege Jauregiaren inguruko espazio hauek irekita “Nafarroako historiako monumentu-multzo baliozko eta sinbolikoenetako bat berreraiki, berreskuratu eta baliozkotzeko prozesua burutu da”, eta teknikariak zoriondu ditu “lan honek Artxiboaren eraikina osatzen duelako eta eraikinaren errealitatea eta esanahi historikoa goratzen dituelako”.\nEgindako lanen bidez Iruñako Errege Jauregiaren ingurua zaharberritzen amaitu da. Eraikina XII. mendearen amaierakoa da eta Nafarroako Errege Artxibo Nagusiaren egoitza izateko zaharberritu zen. Orain jauregiko lorategia mugatzen zuen harresia berreraiki da eta lorategia berreskuratu da, ingurua urbanizatu, zoladura jarri eta hiriko altzariak gehitu dira.\nProiektuaren esparrua jauregiaren eta harresien arteko erronda da, Askako bastioitik jauregiaren ipar-mendebaldeko bazterreraino doana, eta mendebaldetik, ipar-mendebaldeko bazterretik Aldapako San Fermin plazan eta Dos de Mayo kalean oraintsu egindako urbanizazioarekin lotu arte. Lur horietan elurzuloa eta jauregiko plataformara jaisten den eskailera daude.\nSanz presidentea eta gainerako agintariak Artxiboaren ondoan. ( irudia handitu )\nIngurua jendearentzat itxita egon da Nafarroako Errege Artxibo Nagusiaren egoitza zaharberritzeko lanak egin zirenetik. Errondaren eta alboko kale estuaren urbanizazioa egin da, Erdi Aroko harresia zaharberritu da eta jauregiko lorategia berreskuratu da. Lorategia berreskuratzeko mendebaldeko harresia osatzea proposatu da.\nElurzuloan forjazko egitura jarri da barrualdera sartu ahal izateko, eta langileentzako eskailera gehitu da elurzuloaren hondora jaitsi eta garbiketa-lanak egiteko. Eskailerari dagokionez, argiak eta eskubanda jartzea aurreikusi da.\nErrege Jauregiaren ingurua zaharberritzeko urte arteko gastua 2008ko apirilaren 28ko gobernu-akordio bidez baimendu zen. Hasierako aurrekontua 1.477.032,84 euro zen, honela banatuta: 1.318.108,86 euro 2008an eta 158.923,98 euro 2009an. Lanak 1.444.538,12 euroren truke esleitu ziren, 1.318.108,86 euro 2008an eta 126.429,26 euro 2009an.\nErrege Jauregia Kultura Intereseko Ondasuna zela adierazi zen ekainaren 12ko 134/1995 Foru Dekretua dela bide. Nafarroako Gobernuaren jabetza da, eta horren inguruko bide publikoak Iruñako Udalaren titulartasunekoak dira. Bestalde, Iruñako harresiak monumentu historiko-artistikoa zirela adierazi zen 1939ko irailaren 25eko Ministroen Agindua dela bide, eta apirilaren 6ko 883/1968 Dekretua dela bide esparru harresituak mugatutako Iruñako hirigune zaharra multzo historiko-artistikoa zela adierazi zen.


Contenidos DATA DRIVEN SOLUTIONS\nEuskal enpresaren blog-a\tDATA DRIVEN SOLUTIONS\nDATA DRIVEN SOLUTIONS 12 maiatza, 2021\nP4Q energia sektorean diharduen Alonsotegin (Bizkaia) kokatutako ETE bat da. Enpresa horrek eguzki-produktuaren banaketa abian jartzeko eta saldu osteko zerbitzuetan diharduen filialean, eguzki-jarraitzaileak denbora errealean kontrolatzeko sistemen eragiketa-parametroak urrunetik monitorizatzeko beharra detektatu zuen . Horri esker, batetik, analisi hobea egin ahal izango lukete, eta, bestetik, gorabeherak azkar konpondu ahal izango lituzkete, baita eredu proaktiboak eta iragarleak eraiki ere, eta, aldi berean, bezeroen mantentze-lanen kostua...Leer más\nAIC Automotive Intelligence Center automobilgintzaren sektorerako balioa sortzeko zentro bat da, berrikuntza irekiaren ereduan oinarritua. Gaur egun, 30 erakunde eta 950 profesional baino gehiago ditu Boroan (Bizkaia) kokatutako bere instalazioak erabiltzen. Bere jarduera dela eta, AICrentzat ezinbestekoa zen gaitasun fisiko eta birtualak zituen instalazio pilotu bat izatea, fabrikazio aurreratuko estrategiak modu integralean testatzeko, 4.0 estrategia horiek abian jartzearen inpaktua ebaluatzeko eta digitalizazioaren eta 4.0 teknologien...Leer más\nDATA DRIVEN SOLUTIONS 11 maiatza, 2021\nULMA Handling Systems hainbat sektoreri intralogistika-irtenbideak eskaintzen dizkien enpresa handia da, eta Oñatin (Gipuzkoa) dauka...Leer más\nDATA DRIVEN SOLUTIONS 3 maiatza, 2021\nAernnova enpresa liderra da OEM nagusientzako aireegituren diseinuan eta fabrikazioan, eta Miñanon (Araba) du egoitza nagusia. Enpresa...Leer más\nBat egin zu bezalako profesional gehiagorekin\nJarrai gaitzazu eta jaso zure Linkedin profilean eguneroko informazioa, jarduera-sektoreka eta intereseko herrialdeka sailkatuta, erabaki lehiakorrenak hartzeko.\nAzken berrikuntzak eta negozio-ereduak aurrez aurre\nUP! esperientzia ekintzaileak 14 ekaina, 2021\nLanguntzak eta arrisku kapitalak inbertsioak 10 ekaina, 2021\nEzin izan bazinen joan\nYouTubeko gure kanalean dauzkazu giltzarriak\nAurkitu zu joan zaren ekitaldietan egon diren\nbeste profesional batzuk,\nseguru baduzuela zertaz hitz egin.\norriko zure profilean eta bateratu zure harremanetarako datuak\nEman alta Sartu zure profilean


Pablo Pinedo: “Noma dokumentalarekin Hegoafrikako pribilegiatu zuriak mugiarazi nahi nituen” | Zinema | Pantaila handian\nYou are here: Home ∼ 2017 ∼ February ∼ 07 ∼ Pablo Pinedo: “Noma dokumentalarekin Hegoafrikako pribilegiatu zuriak mugiarazi nahi nituen”\nBiarritzeko ikusentzunezko jaialdian, FIPAn, egunotan Hegoafrikan bizi den Pablo Pinedo Bóveda gasteiztarra lehiatu da. Hegoafrikan hala moduz egindako txaboletan bizi direnen inguruan egin duen “Noma“ dokumentalarekin. Izenburua izen bat da, emakume beltz gazte batena. Janari azkarra egiten irabazten duen apurrarekin txabola eraikitzen duen emakumearena. Ama eta bi semeekin, bat elbarritua, bizi den gaztearena. Durbaneko zinemaldian Amnesty International Human Rights saria lortu ondoren, “Noma” dokumentalak Biarritzen izan du nazioarteko estrenaldia. “Pantaila Handia”k Pinedo Biarritzen elkarrizketatu zuen, aste honetan Tenerifeko “Miradas Doc” zinemaldian parte hartu baino lehen.\n– Zergatik kontatu nahi zenuen Nomaren istorioa?\n“Bi urte neramazkien jada kaleratzeak grabatzen. Aktibista modura, “giza ezkutu” gisa, poliziaren errepresioa arintzeko. Bideo material hori gainera hainbatetan epaiketan erabili da. Frogatzeko jende hori batzutan hilabeteak egin zituztela bertan bizitzen. Izan ere, Hegoafrikako konstituzioaren arabera, 24 ordu egiten badituzu egitura batean, hots txabola batean, zure etxea bilakatzen da eta hortik botatzeko epaile baten agindua behar duzu. Prozesu luzea denez, poliziak beste agiri bat erabiltzen ohi du, lortzen errezagoa dena, baina horren bidez ezin ditu kaleratzeak egin“.\n– Eta horrela ezagutu zenuen Noma?\n“Bai. Esan bezala kaleratzeak urteetan dokumentatu ondoren, kaleratze baten atzean dagoen istorioa kontatu nahi nuen. Baldintza horretan dagoen lagun bat nola bizi den. Ze sufritu behar duen. Eta txapazko txabola bat egiteko jasan behar duena. Gero poliziak botatzeko eta duen apurra lapurtzeko. Hori azalarazi nahi nion, pribilegiatua den gizarteari, gehienbat zuria den gizarteari, sensibilizazio eza handia baitago. Eta horrela hasi nintzen Noma jarraitzen”.\n– Dokumentalean ikusten denez, Noma oso baldintza txarretan bizi zen. Nola dago orain?\n“Garai horretan Noma lanean zegoen. 300 euro irabazten zituen zazpi egunetan, hamar ordu egunero lan egiten. Kontratuan orduen salneurria arkatzaz zegoen, jabeak aldatzea zuen edozein unetan. Orain langabe da. Nik lagundu nahi dut, eta diru bilketa egitea pentsatu dut. Hezkuntza eman nahi genion – Nomak erizaintza ikasi nahi omen du. Hegoafrikak Kongotik ekartzen baititu erizainak. Eta aldi berean, semea zaintzeko – Baina agian etxea ematea izango da onena. 60 mila euroren truke agian txabola eta etxeak dauden auzo batean etxea eraikitzea luke“.\n– Bera bizi den txabolen hiri horretan, Marikanan zenbat jende bizi da?\n“30.000 bat esango nuke. Berehala sortu eta handitu zen. Inoiz ez dut horrelakorik ikusi. Hamar txabolekin hasi zen. Bi egunetara, hirurogei ziren. Eta astebetean, hirurehun txabola. Dokumentalaren hasieran esaten den modura hegoafrikarren % 13 bizi da horrela. Hegoafrikak bera baino okerrago dauden Malawi eta Zimbabueko etorkinak jasotzen ditu, baina asentamentuan gehienak hegoafrikarrak dira“.\n– Eta Marikana zergatik?\n“Hegoafrika da mundu mailako platino bigarren ekoizlea. Johannesburgeko probintzian platino mehategi asko dago. Horietako batean, mehatzariak greban jarri ziren, gero beste mehategietako langileen elkartasuna lortu zuten. Inguruko muino batean, Marikanan biltzen ziren. Polizia sartu eta 33 hildako eragin zituen. Mehatzari horiek bezala euren zergatiaren alde odolez borrokatzeko gai direla aditzera eman dute txabolen hiriko biztanleek, horregatik Malikana izena eman zioten.”\n“Noma”. Zuzendaria: Pablo Pinedo Bóveda\n– Dokumentalean boterean dagoen Mandelaren, ANC alderdiarekin oso kritiko dira Malikanako biztanleak. Zergatik?\n“Askorentzat Mandelak herria saldu du. Beno, Mandelan pertsonalizatzen dute. Bera jarri baitzuten boterea aldatzeko negoziaketetan. Botere politikoa lortu zuten, baina botere ekonomikoa ahaztu zuten. Enpresa askoren jabeak Londresen edo kanpoan daude. Bestalde, poliziaren jerarkian, postu garrantzitsuetan zuriak daude. Gainera ANC eta sortu diren beltzen alderdietan ustelkeri kasu asko dago“.\n– Zuria den klase pribilegiatua esnarazi nahi zenuela diozu. Durbaneko zinemaldian estrenatu zenuten. Nola hartu zuten?\n“Kezka duen jendeari asko gustatu zaio. Egunkarietan gehien errepikatu den esaldia da “a film that humanise the housing issue” (kaleratzeei giza ertza ematen dion filma). Durbanen Amnesty International Human Rights Saria lortu zuen. Eta ondoren, bi areto komertzial independieetan astebete egon zen. Ea Hegoafrikako “Goya” sarietarako izendatzen duten eta saria lortu. Horrek bisibilitate gehiago emango lioke filmari“.\n– Dokumentala zuribeltzean filmatu duzu. Zergaitik?\n“Arrazoi desberdinak daude. Batetik Apartheid gogora ekarri nahi nuen. Filmaren hasieran, artxibo irudi batzuk daude. 1950eneko hamarkadako filma bat da. Apartheid erregimenak hirietatik kanporatu zuen jende asko -beltzak-, apenas zerbitzurik ez zituzten lekuetara eraman zituen. Beltzak gehiago kontrolatzeko. 1950ean gertatzen ziren irudi horiek orain 2014ean errepikatzen dira: baldintza berdintsuetan bizi, eta indarkeri bera sufritzen dute. Paralelismoa egin nahi nuen. Apartheid bukatu zenetik 20 bat urte pasa dira. Orain bozkatu dezakete, baina bestela berdin daude”.\n– Eta Neorrealismoa kutsua dago ere?\n“Bai aurrekoaz gain, Neorrealismoa italiarraren eragina dago bai. Sicaren “Ladron de Bicicletas” filmeko soinu banda ere erabiltzen dut. Batetik, asko maite dudalako neorrealismoa. Eta aldi berean, paralelismoa ere dago. Gerra ostean, 1950ko hamarkadan, italiarrek hiriko ateetan, langabe zeuden txiroen errealitatea kontatzen zuten, gizarte drama azpimarratzen, egun Hegoafrikan sufritzen duten moduko egoerak islatzen”.\n“Noma”. Pablo Pinedok soinua eta kamara lanak ere egin ditu filmean.\n– Eta nola bukatzen du Gasteizko mutil bat Hegoafrikan?\n“Andoainen Escivin ikasi ondoren, Bartzelonara joan nintzen. Han bideoak egiten genituen diskoteketarako. Zinean gehiago sakondu nahi nuen eta Italiara joan nintzen. Bertako zine eskena oso garrantzitsua da. Lau urte eman nituen eskolak hartzen eta lanean. Malawira dokumental proiektu batekin joan eta hegoafrikarrak ezagutu. Horiek esan zidaten Hegoafrikan aukera asko zeudela. Industria garrantzitsua da, kanpoko ekoizpenak jasotzen ditu. Zortzi urte egin ditut jada, gehien bat argazki zuzendari modura. Baina jada hasi naiz nire dokumentalak zuzentzen eta ekoizten“.\n– Beste proiekturen bat duzu esku artean?\n“Pedro Sánchez PSOEko buruzagitzatik kendu zuen bileraren inguruko film labur bat idazten ari naiz. Fikziozkoa\n. Baina oraindik idazten ari naiz. Politikarekin erlazioa duten istorioak beti“.\nPosted in Euskal zinema, Zinema Alternatiboa, Zinema jaialdiak Tagged Pablo Pinedo Bóveda


Ikastetxeko bizimodua - Ahotsak.eus\nIkastetxeko bizimodua Ikastetxeko bizimodua. Egunero mezetara. Binaka egoten ziren arrasketan. Dutxarik ez zegoen artean. Bainerak bazeuden, baina hankak astean behin garbitzen zituzten eta bainatu hamabostean behin. 70 interna zeuden. Uniformea zuten, urdin iluna, eta oinetako beltzak. Udan kapela eta negurako kaputxa ipini zieten. Bata beltzak, almidoizko lepo zuriarekin. Mezetarako, bata gainetik abrigoa jartzen zuten. Mantilla eta misala. Mezetatik jangelara joaten ziren zuzenean. 13 neskame zeuden, ikasi alde. Bi moja beti zain egoten ziren. Hasieran kafesnea izaten zuten, ogiarekin, eta gero txokolatea jarri zuten, bolloarekin. Jangelatik logelara eta handik eskolara. Zigorrak: paperean 1.000 aldiz idaztea, eskola ordua luzatuta.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ONA-110-019 kodeko bideoa nahi duzula aipatzea: ahotsak@ahotsak.eus\nIkastetxeko bizimodua. Egunero mezetara. Binaka egoten ziren arrasketan. Dutxarik ez zegoen artean. Bainerak bazeuden, baina hankak astean behin garbitzen zituzten eta bainatu hamabostean behin. 70 interna zeuden. Uniformea zuten, urdin iluna, eta oinetako beltzak. Udan kapela eta negurako kaputxa ipini zieten. Bata beltzak, almidoizko lepo zuriarekin. Mezetarako, bata gainetik abrigoa jartzen zuten. Mantilla eta misala. Mezetatik jangelara joaten ziren zuzenean. 13 neskame zeuden, ikasi alde. Bi moja beti zain egoten ziren. Hasieran kafesnea izaten zuten, ogiarekin, eta gero txokolatea jarri zuten, bolloarekin. Jangelatik logelara eta handik eskolara. Zigorrak: paperean 1.000 aldiz idaztea, eskola ordua luzatuta.\nGaia(k): Ohiturak eta bizimodua » Hezkuntza » Mojak , Ohiturak eta bizimodua » Hezkuntza » Eskola , Ohiturak eta bizimodua » Jantzi eta orraztu » Arropa eta oinetakoak , Ohiturak eta bizimodua » Jantzi eta orraztu » Garbitasun pertsonala\nValladolideko "maestrak" eskolan\nAlhondigako eskolako maistrak\nEskola kontuak; euskara eta erdararen erabilera\nGerra denboran ere eskolara\nMerkatuan eskolan baino gusturago\nEskolak erdaraz; aita euskaltzalea\nMojekin arreoa prestatzen


Altsasuko zazpi presoek FIES izateari utzi diote - Altsasu - Guaixe.eus\nAltsasuko zazpi presoek FIES izateari utzi diote\nGuaixe 2018-06-11 12:21\nIruñean egindako kontzentrazioan epaiaren “neurrigabetasuna” salatu eta Justizia aldarrikatu zuten. Bestalde, bost taldeetako eurodiputatuk Europako Batzordeari auziaren epaiaren kontura esku hartzeko eskatu zioten.\nJarraipen bereziko presoen fitxategian egoteari utzi diote Altsasuko auziagatik preso dauden zazpiak. Egindako delituaren arabera preso batzuei kontrol eta zaintza handiagoa ezartzen zaie espetxean. Kartzela kartzela barruan moduan ezagutzen da FIESa: patiorako irteerak mugatzen ditu, espetxeetan egiten diren jardueretan parte hartzeko aukera mugatzen du, ziegaren miaketa eta presoen miaketa gehiago dakar eta komunikazioak interbenituak izaten dira. Adurrek, Jokinek eta Oihanek urte eta erdi pasa eman dute erregimen horrekin. Epaian haiena terrorismoa ez zela esan eta gero pasa den astean kendu zituzten fitxategitik. Asteartean Soto del Realen espetxeratu zituzten Aratz, Iñaki, Jon Ander eta Julen ohiko erregimenean daude ere.\nBestalde, 200 bat pertsona elkartu ziren Nafarroako Parlamentuaren parean pasa den ostiralean, tartean ziren gobernuari eusten dioten lau indarretako ordezkariak. Altsasu Gurasoak taldeko kideek Espainiako Auzitegi Nazionalak ezarritako “neurrigabeko” zigorrak salatu zituzten, Justizia aldarrikatzen zuen pankartaren ondoan. Arrazoi horregatik epaiari helegitea aurkeztuko diotela gaineratu zuten. Behin-behineko espetxeratzea kritikatu zuten eta nabarmendu zuten “ihes egiteko arriskurik ez dago. Delitu txikiengatik zigortu zituzten. Logikoena epaia irmoa izan arte zain egotea da”. Iruñean bezala, asteburuan Altsasuko auziagatik Justizia eskatzeko makina bat herrietan kontzentrazioak egin ziren.\nHorrekin batera, larunbatean eginen den manifestazioan parte hartzera deitu zuten gurasoek. Dagoeneko ziurtatuta dago Lleida, Bartzelona, Vic, Girona, Madril, A Coruña eta Euskal Herriko hainbat txokotatik autobusak abiatuko direla Iruñerantz. Sakanatik ere, Bakaikutik eta Altsasutik, esaterako. Iruñera horietan joateko ohiko tokietan eman daiteke izena.\nHorretaz aparte, Europako Batzordeari auzian esku hartzeko eskatu diote IUko, Ahal duguko, EAJko, BNGko eta EH Bilduko eurodiputatuak. Haien iritziz, “agerikoa” da altsasuarrei ezarritako zigorra “neurrigabea” dela. Gogorarazi dute “lesio arinak” eragiteagatik 12 urteko espetxe zigorrak jaso dituztela.


Asko munduan bezala bazen tratulari bat. Egun batez bazuan merkaturat bere mandua arroltzez kargaturik. Bi itzain ere bazuazin bide beraz. Batek manduaren sahetsean pasatzean hartzen du bere idiari ahur bat ulimando eta urbildurik manduarenganat mandatu bat erran behar balio bezala ematen diozka lepo ondorat uli heiek. Gure mandua hasten da salto eta bringo. Niholaz ezin geldi araz zezaken bere nausiak. Halako jauziak iten ditu non arroltze guziak xehatzen beititu. Gure gizonak koleran itzain haren kontra iyan bada zer in zioen. Itzañak erraten zigoen:\n—Pagatu behar nauzkik nere arroltziak.\nEz zuen nahi. Ereman arazten du bakezko jujetarat. Han erraten du gizonak nola haren manduak ez duen behin ere holako saltorik sekulan iñ eta bai eta itzañ harek egin dioela zerbeit. Itzañak erraten dio erran digoela xoilki hiltzen denian egiñen duela bere premu, eta hala loriatu zen eta bozkariotan sartu non ez zakien geihago zer iten zuen.\nJaun jujiak ez zakien zer erran eta egorri zuen deusik paga arazi gabe. Gure tratularia bazabillan merkatuan attristerik. Eltze saltzaille baten aintzinian hasten zaio mandua saltoka, non hausten beititu martxantaren eltze guziak. Koleran erraten dio behar dituela pagatu. Ez zuen nahi tratulariak.\nEreman arazten du bakezko jujetarat eta han erraten du:\n—Jaun juje, uliyari gaztelañiaz erraten zaio muzka. Harek egiten badio nonbeit ozka, egiten baldin badu salto eta fringo, austen balin baditu ehun eta bat lapiko, nik zer kulpa dut jauna?\nBakezko jujiak ez zakien zer erran tratulari hari. Erraten dio bertze gizon hari ikhusten dituen uli guziak hiltzeko eta manduak izanen direla presto.\nHorrekin batean uli bat pausatzen da bakezko jujiaren kopetan. Gure eltze martxantak beitzuen makil eder bat berekin, zer egiten du? Bere iñ ahal guziekin ematen dio kolpe bat izigarria eta erortzen da bere uliarekin. Arrabots hartan heldu dire etxeko jende guziak eta erraten diote nola gauza pasatu den eta uzten dituzten gaterat bakotxa bere gisa. Tratularia gan zen bere manduarekin eta eltze martxanta gelditu zen bere eltze autsiekin eta jaun balia gelditu zen hil otza uli hura zela medio. Egun hartan merkatuan han nintzen eta orai hemen.\nUnigi bizi baziren, ungi hil ziren.


44 urteko langile bat hil da bart Bergaran, «istripu ez traumatiko batean» | Economía | Naiz\n04 DIC. 2021 - 19:09h\nLABek jakinarazi duenez, Markinako 44 urteko langile bat hil da pasa den gaueko lan jardunean Bergarako Fagor Ederlanen. «Istripu ez traumatiko» batean izan dela zehaztu du baina txanda sistemen kalteez ohartarazi du.\nBergarako Fagor Ederlan lantegian gertatu da heriotza. (Andoni CANELLADA | FOKU)\n44 urteko Markinako langile bat hil da bart Bergarako Fagor Ederlan lantokian, LABek larunbat honetan jakinarazi duenez. Sindikatu honen kidea zen B.O.M. «Istripu ez traumatiko» baten ondorio dela erantsi du.\n«Aurten jada 59 langilek galdu dute bizitza Hego Euskal Herrian euren lanpostuetan, eta horietatik 15ek lan istripu ez traumatiko deiturikoetan –aipatu du LABek ohar batean–. Ezer baino lehen, LAB sindikatutik gure doluminik zintzoenak helarazi nahi genizkieke B.O.M. langilearen lankide, lagun eta senitartekoei».\nHauxe aipatu du jarraian: «Heriotza hau ezin diogu halabeharrari egotzi Oso irakurketa sinplista izango litzateke hori. Behin baino gehiagotan salatu izan dugu txanda sistemak eta bereziki gaueko lanak osasunean eragiten duen kalte fisiko eta sikologikoa: erritmo zirkadiarra kaltetzen du (gizakion prozesu fisiologikoak kontrolatzen dituen giza erloju biologikoa) eta horrek hipertentsioa, estresa,nekea, insomnioa eta beste hainbat patologia eta arrisku sortzen ditu».\n«Argi daukagu baita ere, lantokietan egiten diren arriskuken ebaluazioetan ez direla jasotzen lanak errealki sortzen dituen patologia guztiak eta, beraz, ez dela lan osasunaren zaintza integral eta eraginkor bat egiten. Hainbat eta hainbat gaixotasuna profesional daude, isil isilen eta inor konturatu gabe langileen osasuna kaltetzen dutenak, eta kasu askotan langileari heriotza dakarkiotenak», erantsi du LABek.\nHau guztia dela eta, «bada ordua langileon osasuna eta bizitzak aintzat hartuko dituen prebentzio politika eraginkor baten kultura sustatzeko eta langileon lan eskubideak defendatzeko», adierazi du. Administrazioek horretan «erantzunkizun handia dutela» nabarmendu du.\nMobilizazioetarako deia egingo dela aipatu du, azkenik, LABek, «lanpostuetan heriotza gehiagorik ez» aldarrikatzeko.


Ibilaldiak Euskal Herritik XLVII: Bilbo\nSan Anton zubia eta eliza. Argazkia: Gaizka Garamendi. (3digitala)\nBaina sasoi latzez gain, une onak ere bizi izan ditu Botxo moduan ezagun den hiriak. Esaterako eta garai modernoez hitz eginez, hiriaren itxura industriala alboratu eta modernitatearen gune bilakatu dela. Bertaratutako turista andanak ekonomikoki aurrera egiten lagun dio hiriari, eta 1997an Guggenheim museoa eraiki izanak ere eragin du horretan. Eta nola ez, zaleentzako zoriontasunen –eta batzuetan, atsekabeen– iturri, lehoi zuri–gorriek eskaintzen dieten espektakulua.\nBilboko alde zaharra. Argazkia: Gaizka Garamendi. (3digitala)\nBilbok baina, beste makina bat toki ditu bisitatzeko. Hurrengorako utziko dugu proposamena, bertara bueltatzeak merezi du eta.


Ezin punturik batu, Gasteizen - CD Anaitasuna\nEzin punturik batu, Gasteizen\non 2018 Iraila 09\nAurrera Vitoria 2\n28 urteren ondoren itzuli da Anaitasuna Emakumezkoen Euskal Ligara, baina ez du punturik urratu Gasteizko Olaranbe zelaian\nNeurketa parekatua izan da Olaranbe zelaian gaur eguerdian jokatutakoa. Halere, golak egin dituena etxeko taldea izan da, eta Aurrera Vitoriarentzat izan dira lehen jardunaldiko hiru puntuak. Aurkariek baino jokatzeko intentzio eta proposamen hobea erakutsi dute neskek, baina ate aurrean izandako abaguneetan kamuts agertu da taldea.\nHasierako minutuetan zelaiari eta aurkariari neurria hartu ezinik ibili dira gorrixek, eta joko gutxi erakutsi dute. Etxekoek gure nesken atzelarien bizkarra aurkitu dute behin eta berriz, eta arriskua sortu dute Oihana atezainaren area inguruan. Gola, baina, modurik arraroenean jaso dute gure neskek. Zelai erditik egin dute jaurtiketa etxekoek, eta baloiak zuzenean langaren aurka jo du. Oihana baloia gelditzeko luzatu da, baina langa jota baloiak behera egin du. Botea egin ondoren ate barrurako bidea hartu du baloiak. Golak kolpe handia suposatu du neskentzat, baina lehen zatiaren azken hamabost minutuetan erosoago sentitu dira eta etxekoei mina egin diete hegaletatik. Aukera pare bat sortu dituzte markagailura banako emaitzarekin iristeko.\nBigarren zatira lehen zatiko okerrak zuzentzeko asmoz zelaira da taldea. Aukera garbia izan du Anaitasunak banako berdinketa egiteko, baina 52. minutuan okerrago jarri da egoera. Baloi luze batean ez dira ondo ulertu Anaitasunako erdiko bi atzelariak, eta aurrelariak jaso du baloia. Aurrelariak Oihana atezaina metro bat aurrerago zegoela ikusi duenean area baino lau-bost metro atzeragotik jaurti du atera, eta Oihanaren gainetik pasatuta lortu dute gola. Aurkako bi eta hutsekoa izan arren, azken minutuetan aurpegi ona erakutsi du taldeak. Erasora irauli du jokoa erabat, eta markagailuan aldea murrizteko abagune ederrak izan dituzte. Atepetik baloi bat ere atera dute etxekoek amaitzeko hogei minutu inguru falta zirela.\nDatorren asteburuan etxean du hitzordua nesken lehen taldeak. 28 urteren ondoren Azkoitira itzuliko da Euskal Ligako emakumezkoen futbola. Gasteizen egindako okerrak aintzat hartu eta ilusio eta indar berdinarekin egin beharko diote aurre neskek Irungo Mariño taldeari. Zapatuan jokatuko dute neskek denboraldi berriko etxeko lehen partida.


Errenta aitorpenaren kanpainari buruzko zehaztasunak jasotzeko Hernaniko Kardaberaz kalean kokatzen den Hator gestorian izan gara, bertako bi langilerekin hizketan; Ixiar Minerrekin eta errenta aitorpen alorreko arduradun Arantxa Gorostegirekin. Buruntzaldeko udalen Euskara Planean parte hartzen dute. Eta bezero euskaldun dezente dituzte; partikularrak, autonomoak, enpresetakoak...\nErrenta Aitorpenari lotuta, zer zerbitzu eskaintzen dizkiozue herritarrari?\nIxiar Miner. Aholkularitza eta errenta aitorpenak egiteko aukera. Bezeroen artean, denetarik dugu. Autolikidazio proposamenak jasotzen dituzten batzuk, onartu baino lehen errebisatu egin nahi izaten dute. Aholkularitza zerbitzua eskaintzen diegu errenta konplexuagoak dituztenei.\nBezero leialak ere baditugu, urtero etortzen direnak, kontuok aholkularitza baten esku uztea nahiago dutenak. Mekanizatua Ogasuneko langile batek doan egiten du, baina hara joaterako batzuk nahiago dute geure esku uztea, konplexua delako eurentzat.\nBanketxeetatik ere bezeroak bidaltzen dizkigute. Urtean zehar autonomoak diren bezero asko ditugu, eta jarduerak dituztenei aitorpena egiten diegu, gure zerbitzuen prezioaren barruan sartzen baita.\nAskotan paper kontuetan ez gara geure buruaz fio. Konfiantza falta horrek bultzatzen ditu bezeroek zuengana jotzea?\nI. M. Batzuk bai. Baina gaur egun Ogasuna asko garatu da, bere baliabideak zabalak dira. Guretzat ere lana hobeto egiteko, baliabide asko ematen dizkigute. Pertsona bakoitzaren informazio fiskala eskuragarri dugu gainera, bezeroak baimena ematen badigu. Askotan horrek ere, gauzak ondo egiten aritzearen konfiantza handia ematen du. Bezero batzuk kezkatuta etortzen dira, ia dena ekarri duten galdezka.\nArantxa Gorostegi. Eta beste batzuk azken egunetan ibiltzen dira, aitorpenak aurkezteko Estatuko epea ekainaren 30era arte luzatzen baita.\nZuengana jo aurretik, zer aholkatuko zeniekete bezeroei?\nI. M. Garaiz ibiltzea, azken egunera arte ez uztea eta urtean zehar, Errenta Aitorpena egiteko beharrezkoak diren banketxe edo enpresetatik jasotako paperak gordetzen joatea. Aholkulariak gero, beharrezkoak diren eta ez diren paperen arteko selekzioa egiten du. Bestalde, aitorpena egiteko obligazioa ez duen jendeari ere agian interesatzen zaio egitea. Obligazioa urtez urtekoa baita; aurten egin beharra izan dezakegu eta datorren urtean ez.\nErrenta Aitorpena euskaraz egitea hautatzen dutenak nagusitzen doaz?\nI. M. Bezeroen artean, badira oso leialak izan eta euskaraz egitea eskatzen dutenak. Egia da ere, duela urte batzuk Euskara Planean sartu ginenetik Errenta Aitorpen asko euskaraz bidaltzen saiatzen garela. Bezeroak ondo egitea nahi du, eta emaitza da eurentzat garrantzitsuena, hizkuntzaz ez dira asko arduratzen.\nBuruntzaldeko udalen Euskara Planean parte hartu duzue. Zergatik erabaki zenuten urrats hau ematea?\nI. M. Bezeroengatik sartu ginen. Bezero euskaldun dezente ditugu; partikularrak, autonomoak eta enpresetakoak, baita euskara eta kultur munduko elkarte asko ere. Lau bat urte egingo genituen Euskara Planean. Gero geure kontutik jarraitzeko erabakia hartu genuen. Berriro noizbait halako lanketa egitea halere, ez dugu alboratzen. Euskara Planari esker, irizpide asko jarri ditugu lan egiterako orduan. Bezero askori zerbitzu guztiz euskalduna ematen zaio. Beste kasu batzuetan, bezeroekiko harremana euskaraz dugu, eta programa informatikoek uzten duten heinean ere euskaraz egiten dugu. Halere, badira euskaraz burutzea ezinezkoak diren gauza batzuk, geure esku ez daudenak.\nZerbitzua euskaraz eman nahi, baina hutsuneekin topo egingo zenuten sarri?\nA. G. Administrazioarekin arazo handiak ditugu. Erregistroarekin, euskaraz jakin eta euskaraz eskritura dezenteak egingo dituen notarioak aurkitzeko.\nI. M. Jaurlaritzak berak web orrialdeetan ereduak gazteleraz bakarrik ditu. Dena egin behar duzu, oso gauza gutxi dago egina. Aspektu laboralean asko aurreratu dugu, nominak eta euskaraz egin ditzakegu. Baina kontabilitatean kostatzen ari zaigu. Hor lan handia dago egiteke.\nKanpainan zehar, bezero kolpeak izaten dituzue?\nA. G. Kolpe handienak kanpaina hasieran eta bukaeran izaten dira. Erdialdean lan erritmoa mantsotu egiten da.\nAldaketarik izango al da kanpaina honetan?\nA. G. Berdintsua izango da. Baina aldaketaren bat bada. Aitorpenean beste informazioren bat sartzen baduzu, aurten erregistro elektroniko bat jarri dutenez, paperak eskaneatuta bidaltzeko aukera izango da, Ogasuneraino joan beharrik izan gabe. Errenta Aitorpena hasiera batean okerrago ateratzen da bestalde.\nGehiago ordaindu beharko dugu, orain arte kapital higigarrian atxikitzen zutena ordaindu beharreko kopuru berdina baitzen. Aurten ordea gutxiago atxikiko digute.\nI.M. Bestela, errenta mailak gora egin ahala Zapateroren 400 euroak kentzen joango direla ere gogorarazi behar da.\n2010eko errenteri buruzko informazio gehiago\nIturria: Buruntzaldeko herri komunikabideak.


Zer da Mashup bat? | Martech Zone\nIntegrazioa eta automatizazioa bezeroei etengabe egiten dizkieten bi faktore dira ... merkaturatzaileek beren denbora beren mezua lantzen, sormena lantzen eta kontsumitzaileari kontsumitzaileak entzun nahi duen mezuarekin bideratu beharko lukete. Ez lukete denbora guztia eman behar leku batetik bestera datuak mugitzen. Nire ustez, Mashup-ak webean integrazio eta automatizazio honen luzapena dira.\nMashup, web garapenean, web orri bat edo web aplikazio bat da, iturri bat baino gehiagoko edukia erabiltzen duena interfaze grafiko bakarrean bistaratutako zerbitzu berri bakarra sortzeko.\nSareko Mashup-ak aplikazioen programazio interfaze 2 edo gehiagotan izaten dira. Adibide bat Twitter jarduera erabiliz Google Map batean jarduera soziala gainjartzea izan daiteke API eta Google Maps APIa. Jada ez dira zaletasunak eta tresnak soilik, gaur egun enpresetarako prest dauden hainbat plataforma daude: bilaketa, sare sozialak, CRM, posta elektronikoa eta bestelako datu iturriak integratzen dituzte automatizazio eta integrazio zeregin oso konplexuak kudeatzen dituzten sistema integralak sortzeko.\nAzken urteetan, terminoa mashup sarriago bideo edo musika iturri bi edo gehiago elkartzen diren bideo eta audio produkzioak aipatzen dira. Hona hemen adibide bikaina - AC / DC eta Bee Gees:\nTags: apigoogle mapsErabiltzaile interfaze grafikoaguimashupTwitterWeb aplikazioaWeb garapenazer da mashup bat\n14.99 dolarreko aldizkaria


bertso jolasa Archives - Bertsolari\nPosts Tagged "bertso jolasa"\nBertsolaritza etxera ekarriko du ‘Erantzuna oinean’ jolasak\nBertsolaritza etxera ekarriko du ‘Erantzuna oinean’ jolasak – Alea-ri hartua. Bertsolaritza gai nagusia duten hamar galderaz osatutako jolasa prestatu du Arabako Bertsozale Elkarteak; zozketa bat egingo dute, astelehenean, guztiak asmatzen dituztenen artean. Arabako bertsolaritzan ere eragina izan du koronabirusaren ondorioz behartutako konfinamenduak, eta antolatutako ekintzak eten behar izan dituzte; besteak beste, bertso eskolak, hezkuntza arautuko\nHaurrak eta kultura\nHaurrak eta kultura – NOR-NORI-NORK eta NOIZ-NOLA-NOREKIN Badira haur jaioberrien zaleak. Hankagorriak, niniak eta oro har, urtebetetik beherako izate eta gorputz bildu, haragitsu, usaintsu horiek maite dituztenak. Beren haurrak kozkortutakoan ere, “zenbat gozatuko nukeen horrelako beste txiki bat zaintzen”, esaten dute, “baina gero handitu egiten dira, eta…” gaineratuz. Ez da nire kasua. Lehenengo haurraren lehen


aorta odola bihotzetik kanpo daraman arteria nagusia da\nPazienteen %35-50ek min torazikoa dute\nBalbula aortikoaren estenosisa edo estenosi aortikoa bihotzaren balbula aortikoaren zuloa ohikoa ez den moduan estutzean gertatzen den balbulopatia mota da (kardiopatia balbularra). Balbulako zuloa txikiagoa egitea sortzetikoa edo ondoren eragindakoa izan daiteke. Orokorrean, sukar erreumatikoaren edo balbulak kaltzikifatzearen ondorioz ematen da txikiagotze hori. Balbula aortikoak ezker bentrikulutik aortara doan odol fluxua kontrolatzen du. Balbula hori ondo badabil, ez du eremu horien artean odol fluxua eragozten. Baina, zenbait egoeratan, balbula ohikoa den baino estuagoa egiten da eta odol fluxua oztopatzeaz gain, presio handia sortzen du.\nEstenosi aortikoa jaiotzez izan dezakegu (sortzetikoa), baina, oro har, bizitzan zehar garatzen da. Estenosi aortikoa duten umeek bestelako sortzetiko gaitzak izan ditzakete. Estenosi aortikoa nagusiki kaltzioa metatzen denean ematen da, horrek balbula estutzen duelako. Horri estenosi aortiko kaltzikoa deitzen diogu. Normalean, arazoa adinekoek pairatzen dute. Beste kausa bat sukar erremautikoa da. Gaitz hori faringitis estreptokozikoaren edo eskarlatinaren ondorioz garatu daiteke.\nEstenosi aortikoaren sintomak:\nMina toraxean. Toraxeko minak mugimenduarekin okerrerantz egin dezake eta besora, lepora eta masailezurrera zabaldu ere bai. Horrez gain, toraxa estututa sentitu dezakegu.\nBihotz taupadak nabaritzen direla sentitzea (palpitazioak).\nAriketa fisikoa egitean, konortea galdu, ahultasuna sentitu edo zorabioak izatea.\nUmetxo eta umeen sintomak: ahaleginaren ondorioz erraz nekatzea, pisua hartzeko ezintasuna, gutxi jatea edota arnasteko arazo larriak izatea.\nEstenosi aortikoa diagnostikatzeko, medikuak estetoskopio baten bidez bihotza eta birikak auskultatuko ditu. Bihotz murmurioa entzun daiteke aortaren ondoan dauden karotidetarantz (lepoko arteriak) zabaldu daitekeena.\nTaupada karotideoa zabaltasunean murriztuta egon daiteke.\nDiagnostikoa egiteko proba osagarriak: elektrokardiograma, toraxeko erradiografía, ekokardiografía eta bihotzeko kateterismoa.\nEstenosi aortikoaren behin betiko tratamendua bihotzeko kirurgiaren bidez balbula ordeztea da. Balbulako kirurgia, bihotz irekiko kirurgia da, hots, bihotz barrunbeak edo hodiak ireki behar dira balbuletara heltzeko.\nDuela gutxi teknika berria garatu da, izter arteriaren ziztadaren bidez, protesi balbular aortikoa ezartzeko. Teknika hori arrisku kirurgiko handia duten pazienteei zuzenduta dago.\nEstenosi aortiko larria dutenentzat eskatu ahal zaie kirol lehiakorrak ez praktikatzea, nahiz eta sintomak ez izan. Izan ere, sintomak agertzen badira, maiztasun handiz egiten den jarduera nekagarria murriztu behar da.


2019-2020 ikasturteari bukaera eman diogu Harrobian\nUzt. 1, 2020\nEkainaren 30ean, 2019-2020 ikasturteari bukaera eman genion eta Harrobiako irakasleek merezitako oporrak hartuko dituzte. COVID-19a dela, azken klaustroak online egin ditugu, Zoom bitartez. 2020-2021 ikasturtearen aurkezpena irailaren 4an (ostirala) egingo dugu talde...\n2019-2020 ikasturteko Ikaskuntza Koordinatzaileen azken bilera\nUzt. 2, 2020\nUztailaren 1ean, Ikaskuntza Koordinatzaileok 2019-2020 ikasturteko azken bilera egin genuen Zoom bitartez. Ikasturte honetako datuak jakinarazi ondoren, 20-21 ikasturteko asmoak ezagutu genituen Agustin Agirreren eskutik: ikaskuntza prozesuaren digitalizazioa, ETHAZI...\nLH Duala programan hasi da Informatika zikloko ikasle bat\nEka. 30, 2020\nEkainaren 15ean, Informatikako zikloko ikasle bat 2020-2021 ikasturteko LH Duala programan hasi zen. Asierrek, ASTI LEKU ikastolan urte beteko KONTRATUA dauka IKT arduradunekin batera mikroinformatika sistemak instalatu, konfiguratu eta mantentzeko. Irailean, beste BI...\nHarrobiako irakasleok ETHAZI astean parte hartu dugu\nEka. 26, 2020\nPasadan astean, Tknikak antolatutako ETHAZI astean parte hartu genuen Harrobiako irakasleok. Online formakuntza saio hauetan, ETHAZI ereduaren inguruan hausnarketa egiteko aukera izan genuen: mitoak, erronkak, IKT gaitasunak, taldeak eta harremanak, besteak beste....\nParekidetasuneko saio batetan parte hartu dugu Harrobiako irakasleok\nEka. 22, 2020\nEkainean, Urtxintxa Eskolaren eskutik 'Parekidetasunean hazi eta hezi' ordu bateko saioan parte hartu zuten Harrobiako irakasleek. Josebak egindako aurkezpena ikusi ondoren hainbat zalantza sortu zitzaizkigun eta Alaznek argitu zizkigun guretzat berriak ziren...\n1 / 10512345...102030...»Azkena »


Alfredo Cristiani - Wikipedia, entziklopedia askea.\n40. El Salvadorko presidente\n1989ko ekainaren 1a - 1994ko ekainaren 1a\n← José Napoleón Duarte - Armando Calderón Sol →\nSan Salvador, 1947ko azaroaren 22a (73 urte)\nAlfredo Félix Cristiani Burkard (San Salvador, 1947ko azaroaren 22a) salvadortar politikaria da. El Salvadorko presidentea izan zen 1989-1994 bitartean.\nEskuin muturreko ARENA alderdiko kide egin zen 1984an, eta hurrengo urtean alderdiko presidente hautatu zuten. Parlamentari izan zen 1985az geroztik, eta ARENAren presidentegai 1989ko hauteskundeetan. Irabazi egin zituen, eta El Salvadorko estatuburu izan zen 1994 arte. Bere agintepean izenpetu zen (1991ko abendua) Gobernuaren eta FMLNko gerrillaren arteko bake-hitzarmena, hamabi urteko gerra zibilaren ondoren. El Salvador eta Hondurasen arteko mugaren inguruko liskarra ere negoziazio bidez konpondu zuen (1992).\nOrriaren azken aldaketa: 28 urtarrila 2019, 16:14.


Foruko Udala - OÑABERRIN ZUBI BARRIAREN INSTALAZIOA AMAITU DAU FORUAK, ZONAKO UHOLDE-ARAZOAK DESAGERRARAZTEKO\nOÑABERRIN ZUBI BARRIAREN INSTALAZIOA AMAITU DAU FORUAK, ZONAKO UHOLDE-ARAZOAK DESAGERRARAZTEKO\nForuak amaitutzat eman dauz Oñaberrin burututako lanak, inguruko uholde arazoak arintzen lagunduko dauen eta inguruko etxebizitzen segurtasuna bermatuko dauen zubi barria jarriz. 6 hilabete iraun duen obra Bizkaiko Foru Aldundiak garatu eta finantzatu dau, Foruko Udalak eskatuta.\n“Obra honegaz lortutako hobekuntzak funtsezkoak dira Foruko bizilagunen egunerokotasunerako. Euri garaietan uholde arazoak sorrarazten ziran Gernika-Lumo eta Bermeo lotzen dauzen errepidean gure herritik igarotzean. Horrez gain, Oñaberri inguruko etxebizitzei eta Foruko zaharren egoitzari eragiten eutseezan uholdeek, eta horrek bizilagunei eta bizilagunei eragiten eutsen. Foruko Udaletik oso eskertuta gagoz Bizkaiko Foru Aldundiari, haren laguntza barik ezin izango genduzalako lan hauek garatu ", nabarmendu dau Foruko alkate Mikel Magunazelaiak.\nObren ondoren, Foruko bizilagunek ez dabez orain arte izandako uholde-arriskuak jasango, eta, gainera, aste honetatik aurrera, Foruko Oñaberri zubiko obren puntutik igarotzen dan errepidea erabat irekita geratuko da, obrek eragindako bi erreiak askatuz eta segurtasun berme osoz.\nBI-2235 errepideari Foruko Oñaberri inguruan eusten eutson zubi zaharra oso hondatuta egoan, erortzeko zorian, eta horrek arriskua ekarriko luke bide-segurtasunerako puntu horretan.\nForuko hainbat eremu zeharkatzen dabeen errekaren emariak arazo larriak sortu deutsez Baldatika auzoko eta Oñaberriko bizilagunei. Baldatikaren kasuan, eurite handiko garaietan be arazoak sortzen ziran, eta uholde-arazoak konpondu ziran. Izan be, lehen, Baldatikako bizilagunak ur tronpa gogorrak erortzen ziran bakoitzean, isolatuta geratzen ziran.\nOñaberriko uholde arriskuagaz amaitzeko lanak 2019ko urrian hasi ebezan, eta bi fasetan egin dabez.\n"Gune horretan orain arte egoan zubia oso hondatuta egoan, eta ez eban ondo jasaten ibaiaren ur-goraldietan euriak eragindako emaria, ezta errepidearen zama be. Zubi zaharra erortzeko zorian egoan, eta inbutu-efektua egiten eban. Urak errepidea eta inguruko etxebizitzak urez betetzen ebezan, 15 familia ingururi eragiten eutseen, eta Foruko zaharren egoitzan be arazo larriak sortzen ebezan, bertan 44 egoiliar dagoz ", azaldu dau Foruko alkate Mikel Magunazelaiak.\nOñaberri inguruan egindako obra zaila, neketsua eta oso handia izan da, BI-2235 errepideari eragiten baitzion, bi eskualde-buruak, Gernika-Lumo eta Bermeo, lotzen dauzena. Zubi zaharra, bidearen azpian, errepidearen pisu guztia jasaten eban. Gainera, ur, gas, zuntz optikoko zerbitzuak be zubi azpitik pasatzen ziran.\nLan hauek egin dira: zubi zaharra eraitsi, bi bazterretan zubi barri baterako oinarriak jarri, pilotaje-lan konplikatuak eginez, eta 7 pieza banan-banan jarri ondoren, bi garabi behar izan dauzen zubi barri bat jarri da. Lan horiek ekonomikoki eta teknikoki Bizkaiko Foru Aldundiak garatu dauz, Foruko Udalak eskatuta; izan ere, Udala obragaz zuzenean harremanetan egon da prozesu osoan, eta hainbat urtez behin eta berriz esan dau obra hori egitea beharrezkoa zala. "Oso obra zaila eta neketsua izan da. Guztiok jasan doguz obra hauek, bizilagunek, gidariek, oinezkoek … horregatik, guztiei eskerrak eman gura deutseet eragindako bizilagunekiko pazientziagatik eta elkartasunagatik ", argitu dau Foruko alkate Mikel Magunazelaiak.\nZubi barriagaz emariaren ahalmena biderkatu egin da, ingurua naturalizatuz. Hemendik aurrera, urak bere ibilgu naturala jarraituko dau.


LEIRE BILBAO BARRUETABE¤A / JOKIN MITXELENA\nAma egunerokotasunak ito ez dezan, opor egun batzuk behar ditu. Horregatik eramango du bere seme Peru amonaren etxera, nahiz eta mutikoa gogo handirik gabe joan.\nHala ere interesgarria suertatuko zaio Peruri amonaren etxean egingo duen egonaldia. Laranja koloreko bi arrain txiki ezagutuko ditu han; eta sekretu txiki bat ere deskubrituko du: amonak nobioa duela.\nAma egunerokotasunak ito ez dezan, opor egun batzuk behar ditu. Horregatik eramango du bere seme Peru amonaren etxera, nahiz eta mutikoa gogo handirik gabe joan. Hala ere interesgarria suertatuko zaio Peruri amonaren etxean egingo duen egonaldia. Laranja koloreko bi arrain txiki ezagutuko ditu han; eta sekretu txiki bat ere deskubrituko du: amonak nobioa duela.


Txikitasunean Handi, berriro - Urola Kostako Hitza : Urola Kostako Hitza\nBertso trama, Arroa Bira mendi irteera, mus txapelketa, erromeria, eta baserritarren eta artisauen azoka izango dituzte etzitik igandera Arroabean.\nKorrikaña/Korrikolarik ez dute egingo aurten, baina izango da festarako aukera. (Anartz Izagirre)\nIaz COVID-19aren pandemiak eragindako etenaren ostean, bueltan da Arroabean udazkeneko festen pareko bihurtu den Txikitasunean Handi asteburua.\nEtzitik igandera bitartean, askotariko ekitaldiez gozatzeko parada izango dute arroarrek. Urtean zehar ere «herri giroa sustatzeko» asmoarekin hasi ziren antolatzen egitasmoa Arroabeko Festa Batzordeko kideak –herriko beste eragile batzuen babesarekin, Txikitasunean Handi elkartea osatu zuten–, eta aurten ere hori izan dute asmoa, «batik bat bertakoentzat pentsatutako» kultur eta jai giroko egitaraua osatzea eta horretaz gozatzea. Koronabirusaren eraginez, 2020an zein aurten Karmen jaiak ezin izan dituzte ospatu Arroabean –aurten bestelako ekitaldiekin ordeztu zituzten–, eta herritarrek Txikitasunean Handiren itzulera “gogotsu” hartuko dutelakoan daude antolatzaileak.\nOstiralean berrikuntzekin hasi, eta igandean berrikuntzekin amaituko da 2021eko Txikitasunean Handi asteburua. Izan ere, Txara denda eta kooperatibakoekin elkarlanean, baserritarren eta artisauen azoka antolatu dute urriaren 17rako. Arroabean orain arte egin izan den era horretako azokarik handiena izango da igandekoa. Barazkiak, ogia, gazta, eztia, marmelada, sagardoa, arropak eta osagarriak, bitxiak, ukenduak, xaboiak, egur lanak… Askotariko produktuak ikusgai eta salgai jarriko dituzte inguruko baserritarrek eta artisauek azokan, eta taloak dastatzeko aukera ere izango da. 10:00etatik 14:00etara, auzoan zehar jarriko dituzten postuetan.


2017 martxoa 28, asteartea 2017 iraila 18, astelehena\n2014ko urrian Sevillako Albert Einstein BHIko arlo linguistikoetako eta ez linguistikoetako hiru irakasle 1. eta 2. Batxilergoko ikasleentzako proiektu integratu batekin hasi ginen. Proiektu honetan bigarren hezkuntzako bost ikastetxetako 14 eta 18 urte bitarteko ikasle eta irakasleek era aktiboan parte hartu zuten. Gure helburu nagusia komunikazioa, nazioarteko harremana eta aldizkari digital bat sortzeko informazioa bilatu eta biltzeko, datuak aztertzeko eta artikuluak prestatu eta argitaratzeko beharrezkoak diren tresna digitalen erabilera sustatzea da. Azken emaitza “Interesteen T.E.A.M.” aldizkari digitalaren bi zenbaki argitaratzea izan zen. Aldizkaria Europako bost lurraldetako ikasleek taldeka sortu zuten eta ingelesez idatzi zuten. Bertan, parte hartu genuen lurralde ezberdinetako kulturak alderatu genituen eta gure munduari eragiten dioten arazoak ikuspegi ezberdinetatik landu genituen. Europako kideen laguntza izan genuen eta aldez aurretik egin genuen “Interesteen: an on-line magazine for cultural exchanges” izeneko proiektuaren esperientzia ere bai –proiektu hori sari europarretan finalista geratu zen 12-15 urte bitarteko kategorian 2015. urtean-. Horrek gure lana asko erraztu zuen. Ikasleak lan egiteko motibazio handiagoa zuten eta talde-lana hobe antolatu zen.\nProiektu hau atazakako lanaren, arazoak ebazteko kolaborazio aktiboaren eta ikaskuntza adierazkorraren printzipioetan oinarritzen da, eta protagonistak irakasleek uneoro gidatzen dituzten ikasleak dira. Ikaskuntza benetakoa izan zedin, gure ikasleen interesekin lotutakoa eta ikasgelan eta handik kanpo eman zedin saiatu ginen. Ikasleek erabakiak hartu behar izan zituzten, esaterako, gure aldizkarian sar genitzakeen artikulu, argazki eta gaiak aukeratzea, eTwinning plataforma kolaboratiboak eskaintzen duen inguru birtualeko solasguneetan eta foroetan haien iritzia eman behar izan zuten, irakasleek gidatu zituzten artikuluei zein ikuspegi eman behar zieten iradokiz, beti originaltasuna, sormena, pentsamendu kritikoa eta egile-eskubideak aitortzea bilatuz.\nProiektu honen bidez gure ingeleseko eskolari eta atzerriko hizkuntza honetan emandako arlo ez linguistikoei ikuspegi komunikatiboa eman genien, autonomia eta adierazpen askatasuna bultzatuz, hizkuntza testuinguru erreal batean eta ikasgelan eta handik kanpo ikastea erraztuz. Hau da, ikuspegi metodologiko honek hein handi batean gure ikasleek XXI. mendeko herritarrak izateko behar dituzten gako konpetentziak garatu zituen.\nHauek dira gure curriculumean integratu eta landu genituen trebetasun nagusiak:\nAtzerriko hizkuntzan komunikatzea: ikasleek ingelesean zituzten gaitasun linguistikoak hobetu zituzten. Batetik, ulermena, ikaskideen iritziak eta artikuluak irakurriz. Bestetik, idazmena, iritziak idatziz eta aldizkarirako artikuluak antolatuz eta idatziz. Hori guztia, atzerriko hizkuntzaren arloan eta batxilergoko proiektu integratuaren barruan, era dinamiko eta interaktiboan.\nKonpetentzia digitala: web 2.0 aplikazioak, Twinspace inguru birtualeko komunikaziorako eta argitaratzeko tresnak (foroak, wikiak, bloga, solasgunea). Proiektu honekin tresna digitalen bidez eta era kritiko batean ikertzeko eta informazioa bildu, prozesatu, aztertu eta erabiltzeko gaitasunak sustatu genituen.\nGizarterako eta herritartasunerako konpetentzia: Ikasleak testuinguru adierazkor eta erreal batean komunikatu ziren, haien ikaskideen iritziak errespetatuz eta kritika eraikitzaileak eginez. Kulturen arteko antzekotasun eta ezberdintasunez kontziente izan ziren eta, era horretan, guztien artean identitate europar bat osatu zuten.\nIkasten ikastea: Ikasleek haiei hurbilak zitzaizkien gaiak landu zituzten eta proiektuaren protagonista sentitu ziren, zuten autonomia eta konfiantza areagotuz, norberaren iritziak adieraziz, eta komunak ziren helburu batzuk lortzeko taldean lan eginez, antolatuz, negoziatuz eta lagunduz. Halaber, proiektua eta haiek eta ikaskideen egindako lana ebaluatzeko aukera izan zuten eta hobetzeko proposamenak egin zituzten.\nEkimena eta ekintzailetzarako grina: Gure ikasleen pentsamendu kritikoa, sormena, ekintzailetza, erabakiak hartzea eta arazoen ebazpena garatu genituen.\nKonpetentzia artistikoa eta kulturala: Proiektuarekin hasi aurretik hainbat jarduera egin genituen ikasleak komunikabideekin ohitzeko, kazetaritza-testuen egitura eta hizkuntza erakutsiz. Kazetaritza-genero ezberdinen egiturak ikasi zituzten: elkarrizketak, erreportajeak, txostenak, berriak, inkestak eta erreseinak; baita aldizkarien atalak, diseinu grafikoa eta rolak ere. Gainera, bizitzeko era, jaialdi eta ohitura ezberdinak ezagutzeko aukera izan zuten.\nProiektu honekin gure ikasleek era aktiboan parte hartzea lortu dugu, haiengan zuten konfiantza, ekimen pertsonala, motibazioa eta beste kultura batzuk ezagutzeko kuriositatea areagotuz. Era horretan, taldean lan egiten, erantzukizunak banatzen, arazoak ebazten eta erabakiak hartzerakoan negoziatzen ikasi zuten. Talde kolaboratiboetan lan egin zuten eta ikasle bakoitzak bere gaitasunen arabera lan egin zuen, aniztasuna maila ezberdinetako jarduerekin landuz. Horrez gain, atzerriko hizkuntza hobetu zuten era komunikatibo eta dibertigarri batean. Irakasleek gure ikastetxean eta Europako beste irakasleekin taldean lan egiteko aukera izan genuen, ikuspegi metodologikoak, ideiak baliabideak eta tresnak banatuz. Ikastetxeek Europako beste ikastetxe batzuekin loturak garatzeko aukera izan zuten eta irakaskuntzarako praktika onak partekatu zituzten.\nProiektu hau ikasturte honetan berritu egin zen eta 4. DBH eta Batxilergorako curriculumean sartu zen, ikastetxean eskaintzen diren proiektu integratuen barruan sartuz. Ikastetxe berri bat eta arlo ez linguistikoetako (historia eta etika adibidez) irakasle gehiago gehitu dira.\nProiektu honetan parte hartu dugun irakasleontzat kalitate zigiluak eta bereziki Espainia mailan aitorpen hau jasotzea oso pozgarria izan da eta ildo berean lan egiten jarraitzeko pizgarria da, ilusioz eta gogoz beteta, Europako gazteek eta gazteentzat sortutako proiektu motibagarri batean.\nHauek dira gure aldizkariaren bi zenbakietarako estekak:\nHona hemen gure Twinspacerako esteka: https://twinspace.etwinning.net/894/home\n2017 martxoa 28, asteartea 2017 iraila 18, astelehena Tagged: Bachillerato, competencias básicas, Premios nacionales 2016


Ikus-entzunezko sektorean onenak direnekin ikasteko aukera paregabea\nCOVID-19k eragindako egoera dela eta, aurrez aurreko gertaeren aurretik aurkituko dituzun sarbide eta higiene arauak bete behar dituzu.\nBetiko moduan, doan izen ematera adoretzen zaitugu profesionales@festval.tv helbidean.\nZenbait kasutan, eskolak streaming moduan eta YouTube eta Facebook.com/FesTVal kanaletan emango dira, plaza aldetiko mugarik gabe.\nBeste batzuetan, areto birtualerako esteka helaraziko zaizu eta plazak mugatuak izango dira, eta izen-ematearen hurrenkeraren arabera esleituko dira. Azkenik bertara sartzerik ez baldin baduzu, posta elektronikoz jakinarazi iezaguzu zure plaza erreserban dagoen pertsona bati emateko.\nEpea zabalik dago abuztuaren 20tik aurrera eta hau da PROGRAMA:\nGasteizko Europa Biltzar Jauregia, 2021eko irailaren 1etik 4ra\nFesTValeko Jardunaldi Profesionalak modu mistoan egiten dira: aurrez aurre eta online. Interesdun guztiek doan eman behar dute izena profesionales@festval.tv posta elektronikoaren bidez, haien jarraipena egiteko, eta jarraibideak emango zaizkie streaming bidez ikusteko Facebookeko FesTVal profilaren bidez, jaialdiaren webgunetik eta YouTubeko FesTVal kanaletik. Jarraipen presentzialari dagokionez, Europa Jauregiko Gasteiz aretoan egingo da, eta plaza kopuru jakin bat beteko da.\nPROFESTVAL EGITARAUA 2021\nMusika telebistako baliabide gisa. Music Library & SFXren laguntzarekin.\nMusikaren erabilerak erronka bat du aurrean: egile-eskubideak. Marta Sanchok (Musikaren Historian eta Zientzietan graduatua eta Musika Industrian eta Soinu Ikasketetan espezializatua, Music Library & SFXko Copyright-eko arduraduna) telebistarako produkzioan musika erabiltzeko kontuan hartu beharreko elementuak azalduko ditu.\nPubliko presentziala eta online.\nEITB eta RTVEren arteko topaketa profesionala euskal ikus-entzunezkoen sektorearekin.\nAndoni Aldekoa EITBko zuzendari nagusia, Jose Manuel Perez Tornero RTVEko zuzendari nagusia eta Amalia Martinez de Velasco RTVEko edukien zuzendaria izango dira solaskideak bilera sektorial honetan.\nAurrez aurrekoa ekoizle profesionalentzat: gonbidapenarekin bakarrik.\nJasangarritasun-irizpideak ikus-entzunezko produkzioan. Fiction Changing the Worlden laguntzarekin\nAurkezpena Paloma Andrés Urrutiaren eskutik, Garapen Iraunkorreko zuzendaria Mrs. Greenfilmen. Ikus-entzunezko ekoizpen jasangarriaren adibideak Espainian: Toni Sevilla, Federation Entertainment Spain enpresako zuzendaria eta ekoizlea; Asia Jarzyna, produkzioko koordinatzailea eta Sustainability Manager; Maite Ruiz de Austri, Zinema Akademiako gidoilari eta zuzendaria; Katixa Silva, produkzioko zuzendaria eta produktore eragilea.\nTopaketa digitala: Lehiaketen gidoia: eta zuk galdetzen didazu? Alma, Espainiako gidoilarien Sindikatuaren laguntzarekin\nCarlos Muriana gidoilaria, Isabel Arranz (‘El Cazador’), Maria Eskisabel (‘Esto no es normal’) eta Paco Bravo eta Raúl Zafra (‘Family Feud’). Aldez aurreko izen-ematea doan (plaza mugatuak): https://www.sindicatoalma.es/guion-de-concursos-y-tu-me-lo-preguntas-viernes-3-de-Septiembre-1200h-2/\nikus-entzunezko proiektuen aurkezpena, hainbat ekoizleren eskutik, kateetako eta/edo plataformetako edukien zuzendarien aurrean.\nTopaketa birtual pribatua.\nEkologiari eta ingurumenari buruzko ekoizpenak, Catla Producciones-en laguntzarekin\nJasangarritasunaren garrantziak gero eta protagonismo handiagoa hartzen du ikus-entzunezkoan. ‘Aquí la tierra’ da joera markatzen duenetako bat, eta Nico Garcia Catancioneseko ekoizle exekutiboak arrakasta horren gakoak ematen dizkigu.\nTopaketa Telebistako Sari Nazionalekin sarirekin\nAna Pelaezek (`Imprescindibles’), Andreu Buenafuentek eta Karlos Arguiñanok ikus-entzunezkoen orainaz eta etorkizunaz hitz egingo dute. Joseba Fiestras FesTValeko zuzendariak moderatzen du.\nNola izen eman ProFesTVal ekimenean\nZer egin behar duzu ekimen paregabe honetan parte hartzeko?\nGainerako guztia bezalaxe, erraz ipintzen dizugu: zure eskaera igorri baino ez duzu egin behar, abuztuaren 20tik aurrera.\nEdozein kasutan, ORAIN zalantzarik baldin baduzu eta erabakia hartzeko buruan darabilkizuna adierazi nahi badiguzu, hona idatz diezagukezu: profesionales@festval.tv. Atseginez lagunduko zaitugu!\nLaburbilduz, zeren zain zaude zure sektoreko profesional onenean bilakatzeko?\nProFesTVal izenekoa ikus-entzunezko profesional eta ikasleei zuzendutako prestakuntza-ekintza ugari eta anitzekin osatzen da. Litekeena da zu sektore horretan urrats erraldoi bat eman nahi duten pertsona horietako bat izatea…\nIzan ere, ikus-entzunezko munduak diziplina asko eta oso anitzak hartzen ditu:\nMusika (grabaketak, serieak, telebista boladak)\nFikzioaren zuzendaritza ikus-entzunezko munduan (Telebista, webserieak, YouTube, gizarte-sareak…\nGidoilariak (letra, ikus-entzunezko, kazetaritza edota Harreman Publikoetako ikasleak)\nEkintza gehienak FesTVal jaialdiaren astean garatzen dira. Haatik, ikus-entzunezko jardunak sustatzeko gure irrika ez da horretan geratzen. Horregatik, ProFesTVal urtean zehar uneko beste ekintza batzuekin indartzen dugu, adibidez:\nEkoizpen-etxeekin lokalizaziorako bidaiak Araban balizko grabaketak egiteko. Gure probintziak eszenario ugari ditu, oso anitz eta interesgarriak fikziozko edozein formaturi forma eman ahal izateko.\nKongresuak telebista-kateekin, tokiko ekoizpen-etxeekin, edota gaurkotasunarekin zerikusia duten gaien, arazoen eta ikus-entzunezko sektoreko osagai ezberdinei buruzko kezken inguruan eztabaidatzeko foroak.\nProFesTVal ekimenak dituen abantailak, ihes egiten utzi ezin ditzakezunak\nIkus-entzunezko munduarekin lotutako gai ezberdinen inguruko ezagutza praktiko bat jasoko duzu tailer mistoak (presentziazkoak eta online erakoak), webinarrak, master classeak, mahai biribilak eta formatu gehiago landuz.\nSektoreko profesional handien eskutik ikasteko abagune paregabea izango duzu.\nParte-hartzaileen arteko sinergiak eta harremanak sustatzen dituen topagune batean parte hartzeko pribilegioa biziko duzu.\nEz galtzeko aukera ezberdinak izango dituzu: online era, presentziazkoa, streaming, bideoak YouTuben… Tira, parte hartzen ez baduzu nahi ez duzulako da eta!\nDoakoa da. Bai, aditzen duzun moduan. Ihes egiten utzi ezin duzun aparteko abagune baten aurrean zaude.\nHori bai, abagune handi guztiekin gertatu ohi den eran, bizkor ibili behar duzu zure plaza gordetzeko.\nProFesTVal: parte hartzeko betekizunak\nHau guztiau irakurri ondoren 2021. urte honetarako ditugun proposamenetako batera bertaratzeko gogoa izango duzu ziurrenera. Dena den, litekeena da argi ez izatea ProFesTVal ekimenean parte hartzeko betekizunak betetzen ote dituzun. Ez etsi, jarraian baldintzak ikus ditzakezu, ziur horietakoren batean sartzen zarela!\nIkasleak (Ikus-entzunezkoak, Harreman Publikoak, Publizitatea, Kazetaritza, Humanistikak, etab.)\nEta ikus-entzunezko sektorearekin lotura duen edozein lanbide.\nProfestval ekimenari buruzko berriak


Idazleak - Bernardo Atxaga - Biografia\nBIOGRAFIA BIBLIOGRAFIA AUTOREA SAREAN EGILEEN\nJoseba Irazu Garmendiaren goitizena da. Ekonomia Zientzietan lizentziatu zen. Euskara irakaslea, irratiko gidoilaria, liburu-saltzailea eta ekonomilaria izan zen, laurogeiko hamarkadaren hasiera aldera, literaturari bete-betean ekin zion arte.\nBere lehen lana Euskal Literatura 72 antologian argitaratutako Borobila eta puntua antzerkia izan zen. Literatur genero guztiak landu ditu: hitzaldiak, filme baten gidoia Oraingoz izen gabe, irrati-nobelak, poesia, ipuingintza, nobelagintza... Ustela eta Pott aldizkarietan idatzi zuen.\nObabakoak liburuarekin Espainiako Literatur Sari Nazionala irabazi zuen 1988an. Ziutateaz, Etiopia, Sugeak txoriari begiratzen dionean, Bi Anai, Bi letter jaso nituen oso denbora gutxian, Gizona bere bakardadean dira, besteak beste, Atxagaren bibliografiaren zenbait erakusle. Ikusi Bibliografia atalean zerrenda osatua.\nEuskadi saria, Kritikaren saria eta Prix Millepages jaso ditu, eta bere lana hogei hizkuntzatara baino gehiagora itzuli da. Euskaltzain urgazlea da.\nBere azken liburua, Soinujolearen semea, Obabako lurraldera eginiko azken bisita izan da, egilearen esanetan. 2004. urteko Espainiako Narrazio Lehiaketarako hautatu dute gaztelerako bertsioa.\nKritikaren saria jaso du Bernardo Atxagak Bilboko Liburu Azokan\nBere azken nobelak, Soinujolearen semea 2005eko Kritikaren saria jaso du Bilboko Liburu Azokan, Euskadiko Liburuaren Ganberak ematen duen Zilarrezko Idazluma. Orain 15 urte Zilarrezko Idazluma irabazi zuen, Obabakoak liburuarekin.\nEuskaltzaindiak euskaltzain oso izendatu zuen, Juan Mari Lekuona zenaren hutsunea betetzeko.\n2018 Shola y los leones\n2017 Horas extras\n2017 Memorias de una vaca


Mesopotamia. Hirien sorrera\nMesopotamia, ibai arteko herria, Ekialde Hurbileko herri nagusietako bat da; izan ere, han sortu ziren gizadiaren kultura handienak. Tradizioz Tigris eta Eufrates ibaien arteko arroak ia osorik hartzen dituen lur eremuari esaten zaio Mesopotamia, eta duen tankeragatik «ilgora emankorra» izenaz ere ezaguna den lurralde zabaleko gune nagusia da. Muga natural ongi zehazturik gabeko lurraldea da; berezko muga argi bakarra hegoaldean du, Arabiako basamortua baitago han. Ekialdean eta iparraldean Elam, Zagros mendia eta Armenia ditu; mendebaleko muga, berriz, benetako basamortuz baino estepaz osaturiko lurralde batek egiten du, baina muga horrek sekula ez du eten Mesopotamiaren eta Siriaren, eta Sirian zehar, Palestina eta Mediterraneo inguruko lurren arteko harremana.K.a. VI. milaldiaren eta 3.500. urtearen artean kultura nekazari bat eratu zen Pertsiako golkoan eta handik Mesopotamia guztira zabaldu zen gero; kultura haren zabalkundearekin batera biztanle kopurua asko igo zen. K.a. IV. milaldiaren erdialdeko aztarnek erakusten dutenez, ordurako bizileku mota berriak eratzen hasiak ziren eta sortzen hasita zeuden lehenengo hiriguneak; hiriak arrazoi desberdinen ondorioz sortu ziren ordea, lekuaren arabera.\nBestalde, hiriak sortzearekin batera edo horren ondorioz, garrantzi handiko aurreramendu ekonomiko eta teknikoak gertatu ziren; orduan hasi ziren erabiltzen goldea, lur eremu handien ureztatze sistematikoko teknikak, gurpila, zeramikako tornua, metalurgia, neurriak eta pisuak, eta lehenengo dirua. Era berean, hiriekin batera agertu ziren Mesopotamian maila jasoko kultura baten izpiritu eta kultura aurreramendu aipagarrienak, bereziki idazketa eta adierazpen politikoaren artea. Orduan eraiki ziren, orobat, lehenengo tenpluak. Arkeologia aztarnek erakusten dutenez, K.a. IV. milaldiaren amaieran hainbat hiri sumeriarrek tenplu zentral bat edo tenplu multzo bat zuen, tenplu bakoitzak aginpide ekonomiko jakin bat zuela.\nMesopotamiako hiriei buruzko berri gehien eman duen hiria Uruk da. Garai hartan arkitektura monumentala, zilindro-zigilua eta kontularitzarako tresnak agertu ziren Uruken; ezaugarri horiek ekonomia berriaren eta Mesopotamian gertatzen ari zen bizi baldintzen aldaketa handiaren irudi dira. Uruk zen, esan bezala, aztarnei dagokienez garrantzi gehien izan duen hiria, baina baziren hura bezain hiri aurreratuak, edo hura baino are aurreratuagoak, Kish hiria besteak beste. K.a. IV. milalditik aurrerako erlijio gune aipagarriena, esaterako, Nippur izan zen. Hiri bakoitzak jainko zaindari bana zuen, eta tenplua zen zaindariarenegoitza. Ondasun materialei eta gizarte bizitzari dagokionez, tenplua zen hiriko osagai aipagarriena; tenplua baitzen lur gehienen eta abereen jabea. Eskribauen elitea tenpluaren eskoletan prestatzen zen, eta prestakuntza amaitu ondoren tenpluaren administrazioaren arduradun jarduten zuten.\nLehenengo herri nekazariak K.a. VI. milaldian kokatu ziren Mesopotamian, baina lehenengo estatu egiturak ez ziren handik bi milaldi arte eratu. IV. milaldiaren erdian hasi ziren, beraz, estatu egiturak osatzen, harik eta hurrengo milaldiaren hasieran aro dinastiko arkaikoa hasi zen arte (K.a. 2900- 2334). Sargonek sorturiko Akkadiar inperioaren garaian (K.a. 2334-2193) kultura semita kultura sumeriarrari gailendu zitzaion eta aginpide politiko bakarraren mendean bateratu zen lurraldea lehenengoz. Akkadiar inperioa desegin zenetik K.a. III. milaldiaren amaiera arte Ur-ko hirugarren dinastia (2003. urte inguruan desagertu zen) nabarmendu zen Mesopotamiako politikaren historian.\nK.a. III. milalditik II. milaldirako igaroaldian bi gertaera izan ziren aipatzekoak: Ur-ko III. inperioa desagertzea, batetik, eta inperio paleobabiloniarra sortzea, bestetik.\nK.a. 2000. urte inguruan mendebaleko herri nomada batek, amorrita herriak, zenbait hiri hartu zituen, Mari, Asur eta Babilonia besteak beste, eta K.a. 1900. urteaz gero hango agintari egon zen. Babilonia hiri aski txikia izan zen Hammurabirengaraia arte; Hammurabik bere agintepean bildu zituen Mesopotamiako lurralde guztiak, batasunak denbora gutxi iraun zuen arren. Bestalde, Asiria Sumeriaren mende egon zen bere historiako lehenengo milaldian, baina Ur-ko hirugarren dinastia desegin zenean burujabetasuna eskuratu zuen.\nShamshi-Adad I.a amorrita Asiriako errege egin zuten K.a. 1814an, eta asiriarren eragina Mesopotamiako iparralde guztira zabaldu zen. Baina Hammurabik aginpidea eskuratu zunean Babiloniak aurrea hartu zion Asiriari, eta Asiria gainbehera etorri eta mitanniarren mende gelditu zen azkenean.\nDinastia paleobabiloniarra desegin zelarik (K.a. 1595) Mesopotamia agintaririk gabe gelditu zela baliatuta, Zagros mendietatik zetorren kasitar dinastiak hartu zuen Mesopotamiako agintea eta beren nagusitasuna ezarri zuen Bitarteko Inperio Babiloniarraren garaian (K.a. XVI-XII. mendeak).\nK.a. XII. mendean nazioarteko egoeran aldaketa handiak gertatu ziren: II.. ilaldian potentzia inperialista izandakoak indarra galtzen hasi ziren eta haien tokia estatu txiki ugarik bete zuten. Estatu txikiak ziren gehienak, Asiriako Inperio Berria izan ezik; Asiriako inperioa Mesopotamiako potentzia nagusia izan zen, eta Ekialde Hurbil guztira zabaldu zuen bere eragina, harik eta K.a. VII. mendean Babiloniako Inperio Berriak haren tokia hartu zuen arte.\nSumer eta Akkad\nAro dinastiko arkaiko edo protodinastikoan (K.a. 2900-2334) asko bizkortu zen Uruken garaian hasitako urbanizazio prozesua; aro horretan sortu ziren hiri sumeriarrak, Sargon Akkadekoaren agintaldia bitartean. Aro dinastiko arkaikoan hirigune handietara aldatu ziren ordu arte landetan bizi izandako herriak, eta horren ondorioz bizitoki txikiak hustu egin ziren.\nGarai hartako ezaugarri nagusia agintaritza politiko sekularraren sorrera izan zen. Erregeari buruzko hainbat aipamen agertu dira: en, lugal, ensi tituluak ematen zitzaizkien erregei. Tenplu handietako apaizenordez aginpide poliiko zibila ezarri zen, eta badirudi aldaketa horrekin batera sumeriar hirietako kultura materialean osagai berriak agertu zirela: jauregiak («etxe handiak») eta «erregeen» hilobiak hain zuzen.\nHirietako agintean zegoen sumeriar monarkiak ez zuen Mesopotamia bateratzeko ahalmenik; Akkadeko semitek (K.a.\n2334-2193) bakarrik lortu zuten lurralde batasuna.\nAkkadiarrek sumeriar kultura hartu zuten, Tigris eta Eufrates lurraldeek bezala.\nBeraz, Mesopotamian akkadiarrak nabarmendu izanak ez zuen hango zibilizazioaren hondamena ekarri, baina zibilizazioaren politika gune nagusia iparralderantz leku aldatu zen. Horrez gainera, estatuaren eta Mesopotamiako erregeen ideologian inperioaren ideia zabaldu zen, aginpide unibertsalaren ideia hain zuzen ere.\nAurrerantzean pentsamendu politikoaren oinarria ez zen hiria izango.\nUr-ko III.aren dinastia desegin zenean, leinu nomada amorritak Mesopotamia Beherean sartu ziren, eta lurralde hartako barne arazoez baliatuta, Sumerko eta Akkadeko hiri suntsituak hartu eta erreinu txikiak eratu zituzten. Ur III.a elamdarren esku gelditu zenetik hititek Babilonia hartu zuten arteko garaian gertatu zen hori, aro paleobabiloniar edo antzinako aro babiloniar esaten zaion garaian hain zuzen (K.a. 2004- 1595). Zibilizazio sumeriar-akkadiarrak II.. ilaldian izan zuen zabalkunde goreneko aldia Hammurabiren agintaldia (K.a. 1792- 1750) izan zen. Errege hark Mesopotamia guztia eskuratu zuen indarra eta diplomazia erabiliz, eta lurralde haren historiako bigarren inperio semita handia eratu zuen.\nBerriro errejimen bateratzaile bat ezarri zen eta antzinako lehiaren ondoren lurraldeen artean eratu ziren desberdintasunak berdintzera bideraturiko politika egin zen. Hammurabirenkodea da ordena lortzera bideraturiko politika haren erakusgarri nagusia.\nHaren inperioa hamarraldi gutxiren buruan desegin zen, baina bitarte horretan Mesopotamia bateratu zuen eta hiriburu ospetsu bihurtu zuen Babilonia, harresi, tenplu eta kanalizazio bikainez hornituriko hiria.\nMesopotamiako historiaren garai hartarako hiri-estatuak desegin ziren arren, sumeriar hiri eredua ez zen desagertu eta iparraldera hedatu ere egin zen gainera.\nAsiriarrak iritsi arte ez zen berrikuntza handirik egin hiriei zegokienez. Asiriarrek lekuan lekuko administrazio gune bihurtu zituzten antzinako hiriak, eta errege jauregiaren inguruan eratutako hiriburuak ere sortu zituzten; errege jauregiak asiriar monarkiaren eta monarkia horren ideia inperialaren indarra erakusten du.\nInperio paleoasiriarra amorritek sortu zuten, K.a. 1830 inguruan, lurralde haren gaineko kontrola lortu zutelarik. Erreinu asiriarra sortu eta potentzia politiko eta militarra bihurtu izanak ondorio larriak izan zituen gorabehera eta krisi handiko garai hartan. Asiriako lehenengo errege handia Shamshi-Adad I.a (K.a. 1813-1781) izan zen. Denbora gutxian Mesopotamia Garaia hartu eta Mari anexionatu zuen.\nBabilonia kasitarren esku geratu ondoren, eta hititen erasoaren eta Mitanni erreinuaren mehatxupean, Asiriak krisi sakona bizi izan zuen harik eta Ashur-ubalitek (K.a.\n1365-1330) agintea hartu zuen arte, inperioa berriro Eufrates ingururaino zabaldu zuelarik. Mesopotamia iparraldeko merkataritza bideen gailentasuna eta inperioaren sendotzea Adad-Nirari erregearen (K.a. 1307-1275) garaian gertatu zen; hark bihurtu zuen Asiria garai hartako potentzia militar nagusi.


Familia Zaborrilla – Oficina de Prevención de Residuos e Impulso de la Economía Circular\nBirziklatzearen inguruko mitoak ezabatzen\nZaborrilla familiak hainbat mito desegin ditu, umore handiz desegin ere.\nZaborrilla familiak umore handiz baliogabetu ditu etxean hondakinak ez bereizteko edozein aitzakiaren bila doazenen mitoetako batzuk. Hondakinen Partzuergoak familia dibertigarri horren bideoak aurkeztu berri ditu. Ez dute mito bat bera ere tente uzten, ikusiko duzu.\n1 MITOA: Gero dena nahasten dute\nNafarroako mankomunitate guztiek dituzte hondakinak tratatzeko instalazioetan frakzio bakoitza sailkatzeko beharrezkoak diren azpiegiturak. Instalazioan bertan edo enpresa espezializatuen laguntzarekin egiten da hori.\n2 MITOA: Ez daukat bereizteko astirik\nOndo bereizteak eta gaizki bereizteak denbora berdina eskatzen dute. Erabili zure aisialdia planeta garbiago batez gozatzeko.\n3 MITOA: Banatuz gero, lanpostuak desagertzen dira\nArrazoiketa guztiz kontrakoa da: zaborra nahastuz gero, ezinezkoa da berreskuratzea, eta, ondorioz, lanpostuak sortzea. WRAP UK-k egindako ikerketa baten arabera, ekonomia zirkularra zabaltzearen aldeko apustuak 160.000 lanpostu sortuko lituzke Espainian. Egungo garapen-erritmoarekin jarraituz gero, berriz, nekez gaindituko lirateke lanpostuen erdiak (81.000 lanpostu).\n4 MITOA: Nire sukaldean ez dago edukiontzi guztietarako lekurik\nGauza bakoitza bere lekuan jartzea antolaketa- kontua besterik ez da. Mota askotako eta edozein lekutara egokitu daitezkeen ontziak daude merkatuan.


Norone Bizkarra: “Hegan egitea eta jolastea da niretzat dantza bertikala egitea” — dantzan.eus\nHemen zaude: Hasiera › Hemeroteka › Norone Bizkarra: “Hegan egitea eta jolastea da niretzat dantza bertikala egitea”\nArgentinan, Kanadan eta Frantzian zabaldu da batez ere dantza bertikala. Euskal Herrian, berriz, bidea du egiteko oraindik. Lau urte dira Norone Bizkarra Larreak (Abadiño, 1987) dantza bertikala ezagutu zuela, eta praktikatzeko aukera gehiago eskainiz gero jende gehiago erakarriko lukeela uste du.\nNoiz ezagutu zenuen dantza bertikala?\nDuela lau bat urte, Ondarroako lagun batzuen eskutik. Mugarrako marmolean hasi nintzen. Sekula zintzilikatu gabe nengoen, eta gorputzaren sentsazioak ezagutzeko aukera izan nuen. Hala ere, urtebete da dantza bertikala praktikatzen dudala. Gloria Peonegaz eskolak hartzen hasi nintzen Bilbon. Durangoko Oihana Quesadagaz joaten naiz. Aurretik oihalekin ere jardun dugu.\nTeknika berezirik behar da?\nGogoa behar da. Ikuspegia aldatzean datza: zorua da gure oinarria, horretara gaude ohituta. Dantza bertikalean, berriz, horma da oinarria.\nZein sentsazio sortzen du?\nHegan egitea lez da. Hegan egitea eta jolastea da niretzat dantza bertikala egitea. Grabitatea apurtzen dugu.\nArnesak erabiltzen dituzue?\nBai. Horma bertikal bat —altuerak berdin du—, goian lotura bati helduta doan soka eta arnesa behar ditugu. Bertan eskegita, mugitzeko, salto eta hegan egiteko aukera dugu. Girgilua eta ‘rig’ bat ere behar ditugu. Blokeatzeko tresna bat da hori. Segurtasunerako da, bestela ez dago sokan eusterik.\nEz duzu bertigorik izango.\nEz (barrez). Egia da ez garela altuera handian entrenatzen, lau bat metrora. Behetik hasita, gure kontura apur bat igo, eta hortik hastera gaude ohituta. Bestelakoa da eraikin batean edo kanpandorre batean jardutea. Goitik irten behar da eta sentsazioak desberdinak dira; altuera handiagoa da. Dena den, probatzea da kontua. Denbora bat eskegita egon eta egokitzea, horren arabera altuera batean edo bestean, pendulu —sokaren luzerak zehaztutakoa— bategaz edo besteagaz, norberaren gorputza nola mugitzen den ikustea.\nEz da berdina bost metroko soka izatea edo 10ekoa, eraikinak 20 izan arren. Ematen duen jokoa desberdina da. Hormaren zabalerak ere eragiten du. Zenbat eta luzeagoa soka eta zabalagoa horma, orduan eta aukera gehiago daude. Hormara heldu artean, denbora gehiago duzu akrobaziak egiteko, adibidez. Gu 14-15 metroko penduluagaz aritzen gara.\nKanpandorreak edo eraikinak aipatu dituzu. Egin duzu inoiz dantza halakoetan?\nBai. Korrika 20 hasi zenean Otxandion, bertoko kanpandorretik irten nintzen. Itzelezko oparia izan zen hura. Lehenegoz egiten nuen dantza kanpandorre baten. Estali gabeko frontoiren batean eta eskalatzeko hormetan ere ibili naiz.\nKirol jarduera lez ulertzen duzu dantza bertikala?\nBai. Dantza garaikideagaz lotzen dute batzuek kirol hau, klasikoagaz besteek; akrobaziak edo euskal dantzak ere egiten dituzte. Badut lagun bat Aurreskua dantzatzen duena horman. Hala ere, beharrezkoa da oinarrizko ezagutza bat dantzan hasteko edo koreografiak lantzeko.\nArazoak dituzu jarduteko?\nBai. Zirku eskolako beste jarduerekin gertatzen den lez, aukera gutxi daude praktikatzeko. Hiriburuetan dauden bizpahiru eskolek ematen dute horretarako aukera, ikastaroen bitartez, eta gutxi gehiago. Bilbon Errekaldeko frontoiaren atzeko horma erabiltzen dugu guk, baina Durangaldean ez dago aukerarik, Mugarrako marmolean ez bada. Ez da erraza, hara joan, dena muntatu, desmuntatu... eta eguraldia! Bilbokoa lako espazio bat litzateke onena. Frontoiak badaude, eta aukera ematea gura genuke. Hartara, gehiago animatuko lirateke. Baina, beste kiroletan eskatzen ez diren baldintzak eskatzen dizkigute zirku jardueretarako.\nZein ekarpen egiten dizu?\nZoriontasuna. Guztiz betetzen nau. Jendea ezagutzeko, bidaiatzeko edo gorputz adierazpena lantzeko aukera eman dit.


15 plan Donostian udaberriaz gozatzeko! - Donostia Turismoa\nNaturan murgiltzeko eta arnasa hartzeko ibilbideak…\nAire garbia eta lasaitasuna arnastu nahi al dituzu? Donostia naturaz inguratuta dago eta hiritik gertu-gertu oinez egiteko ibilbideak edo bizikletaz egitekoak proposatuko dizkizugu: Ibilbide bat Urumea ibaitik, Done Jakue Bidea, hiru hondartzak, gure hiriko mendietako bista paregabeak, parke eta lorategiak...\nEguraldiak eta itsasoak lagunduz gero, udaberria ere itsasotik Donostiaz gozatzeko garai ona izaten da: motoran, katamaranean, belaontzian edo arrantza-otzi batean hiria beste ikuspegi batetik ikusi ahal izango duzu… Kontsultatu nahi al dituzu itsasoko gure jarduerak?\nGastronomiaren erdigunean zaude… utzi zeure buruari gozatzen!\nSukaldari ospetsuenak daude gure hirian bilduta bertako produktu onena teknika berritzaileenekin uztartuz… Aurten, eman zeure buruari esperientzia gastronomiko ahaztezina izateko luxua! Michelin izarrak, merkatu tradizionalak, pintxorik onenak, sagardotegiak, txakolindegiak......\nMuseo garaikidea aire zabalean\nZeharkatu Donostia punta batetik bestera eta mirestu bertako pasealekuetan topatuko dituzun aire zabaleko eskulturak: Nestor Basterretxearen Bakearen Usoa, Jorge Oteizaren Eraikuntza Hutsa eta Eduardo Chillidaren Haizearen Orrazia\nGustu guztietarako jaialdi eta ekitaldiak\nDonostiak bizi-bizirik jarraitzen du! udaberria iristen denean, diziplina artistiko askotako ekitaldiak iristen dira gure kaleetara: Maratoi Erdia, Giza Eskubideen Zinemaldia, Korrika, Dock of the Bay, Pasaia Itsas Festibala, Museoen Eguna eta askoz gehiago!\nEsperientzia ahaztezin batekin amaitu nahi duzu eguna? Ikus ezazu ilunabar ikusgarria itsasoaren aurrean,esperientzia gastronomiko batez gozatzen duzun bitartean. Gainera, Donostian iluntzeak ikusteko tokirik onenak gomendatzen dizkizugu!\nEzagutu Donostiako basoak, parkeak eta jauregiak\nEman nahi al duzu txango bat zuhaitzen artean? Ezagutu nahi al dituzu mapa turistikoetan ateratzen ez diren beste toki batzuk? Barnera zaitez ibilbide baten bidez Donostiako basoetan, parke eta lorategietan, bertako jauregietan...\nEzagutu aire zabaleko merkataritzagune txiki handi bat… saltoki txikiak eta marka handiak Donostiako gune erromantikoan! Tokiko diseinatzaileak, saltoki bereziak, mende bete baino gehiagoko antzinatasuna duten saltoki komertzialak… Ezagutu erosketak egiteko aukera guztiak!\nIkasi eta gozatu… familian!\nIkasi modu dibertigarrian Aquariumeko 200 arrain-espezie baino gehiagoren artean, harri eta zur geratu planetarium handiarekin eta haurrentzako esperimentu zientifikoekin Eureka Zientzia Museoan, Kutxa Ekoguneko gune natural handian edo Igeldo mendiko vintage erako atrakzio-parkean. Hiria beste erritmo batean ere ezagut dezakezu autobus edo tren turistikotik, edo arrantzale sentitu egun batez. Haurrekin batera gozatzeko plan mordoa dugu!\nBarnera zaitez txoko benetakoenetan: Donostiako auzoak\nSaihestu zonalde turistikoenak eta ezagutu toki alternatibo eta bertakoenak Donostiako auzoetan gure ibilbide interaktiboen bidez edo bizikleta elektrikoz bisita gidatua eginda.\nKulturiza zaitez hiriko arte-galerietan eta museotan!\nEz dago lainotutako eguna edo egun euritsu bat baino ezer hoberik euskal kulturan edo kultura garaikidean barneratzeko Tabakaleran, San Telmo museoan, Chillida Lekun edo Albaolan... Bisitatu Donostiako museo eta arte-galeria ugariak.\nEkarri gogora Donostiako Belle Époque garaia\nBizi nahi al dituzu berriro Donostiako Belle Époque garaiko urre-koloreko urte haiek txango atsegin bat emanez? Garai haren ezaugarri izan ziren historian, pasealekuen eta eraikin dotoreetan barrena egindako ibilbidea izango da… Ezagutu hiriko bisita gidatu hau eta beste batzuk!\nDonostia eta bere funtsa\nDonostian galdu behar ez diren lekuez gain hiriko lekurik ezkutuenak ere ezagutu nahi dituzu? Hiriko txokorik ederrenez gozatu eta bertako sekretu, historia, tradizio eta kultura nagusiak ikasiko dituzu, eta Euskal Herria bere osotasunean hobeto ulertuko duzu..\nMima ezazu zeure burua… itsasora begira dagoen span\nBa al dago itsasora begira dagoen La Perla- Talaso Sporteko talasoterapiako zirkuitu bat, edertasun-tratamendu bat edo masaje erlaxagarri bat baino ezer hoberik? Ezagutu mende bat baino gehiagoko historia duen bainuetxe hau, Donostiako Belle Époque garaiaren ikurra.\nDonostiatik gertu-gertu, galdu ezinak diren txangoen aukera zabala topatuko dugu: Gipuzkoa berdean egindako murgilketa, Hondarribira eta Pasaira txangoa, edo Txakolindegi batean egindako ardo-dastaketa, adibidez. Aztertu txango guztiak!\nAurkitu esperientzia eta jarduerra gehiago!\nBeste plan batzuk Donostian\nEzagutu Donostiarik autentikoena


Mantxuria (I) - bizkaie.biz\nZigor Aldama\t2010-06-29 15:42 Bidaide\nEz deutso inori ardura, ez dago kontrolik, ez dago inor adi. Legerik bako ingurua da. Asia erraldoiaren eta Errusiaren arteko muga egiten dauen Mongolia Barrualdeko txinatar erregioaren lautadea surrealismoz jantzitako lekua da.\nInora ez doazen sei bidek ezereza zatitzen dabe. Asfaltozko lerro perfektua sano baliogarria da hor dabilzan ibilgailu banaka batzuen indar erakustaldirako eta ibilgailuok gidatzen dituenen trebeziak erakusteko. Irristaketa bildurgarriak zein 180 graduko norabide aldaketak egiten ditue, leba barik eta atzerako ispiluari bape jaramonik egin barik. Ez deutso inori ardura, ez dago kontrolik, ez dago inor adi. Legerik bako ingurua da. Asia erraldoiaren eta Errusiaren arteko muga egiten dauen Mongolia Barrualdeko txinatar erregioaren lautadea surrealismoz jantzitako lekua da.\nZeropeko 25 gradura izoztutako lurretan goitik behera ondo zarratuta egoten diran jauregiak agiri dira baina inguruak urbanizau barik dagoz. Eraikuntzok San Petersburgon ohikoagoak diran forma eta koloreak ditue eta sano egokiak dira bildurrezko pelikulak filmetako bertan. Hori gitxi ez balitz, eraikuntza fasean, amaitu barik dagozan estadioak, mongoliar yurta tradizionalei buruzko parke tematikoak eta bestelako eraikinak agiri dira, berbarako, matriuska formako eraikin bat, Che Guevara eta George W. Bush pertsonaia ezagunen arpegiak irudikatuz, parke handi baten barruan. Eraikin horreek guztiak, zementu gordinagaz eregita dagoz eta hori material desegokia da inguruetan nomadismoa dala nagusi kontuan hartuta.\nNoizean behin, Txinatik Errusiara zein alderantzizko bidean dabilzan kamioiek geldialdia egiten dabe aitatu leku horreetako batzuetan eta, batez be, larrosa koloreko neoiz iragarten diran burdel edo putetxeetan. Arimarik be ez dabilen inguru horretan, orduantxe atzemon daitekez gizabanako batzuk alde batera eta bestera. Bi herrialdeen arteko mugako merkataritzeak be ez dauka ezelako indarrik eta, ikusitakoak ikusita, ez da harritzekoa.\nTxina eta Errusiaren osogai arkitektoniko tradizionalak modu traketsean buztartuz antolatutako merkataritza gune honetan, edari alkoholiko gogorrenetan bustita baino ez dira sortzen lurralde hau eskuratzeko ahaleginetan ibilitako txinatar, mongoliar eta errusiar gizabanakoen arteko hartu-emon apurrak. Zahartuta, hautsez betetako apaletan geldi Mao eta Leninen eskultura txikiak agiri dira inguru ilun, bakarti eta basati honen zaindari moduan. Bidaiarioi sortzen jakun galderea da: Ba al dago hemen biziterik?\nErantzuna Manzhouli herrian dago, munduko herririk arraroenean. Txinarena da egun baina lehenago Mongoliakoa zan eta joandako mendean Japoniaren administrazinopean be egon da. Gaur egun, ulehoriak dabilz kaleetan eta karaktere zirilikoak eta ideograma txinatarrak dagoz edonon, ohiko mugetatik harago doan ingurunearen erakusgarri. Koherentzia sozialik eta nortasun nazionalik ez dago eta bai, ostera, interes geoestrategiko garrantzitsuak. Mantxuriaz ari gara. Lurralde honen zehaztapen juridiko, politiko eta geografikoa aldatzen joan da urteen porasuz eta gaur egun be ez da bape erraza holako zehaztapen borobilik egitea.\nEzelako babesik bako lurraldea izanik, harrigarria da hain denpora tarte laburrean horrenbeste interes egotea tartean. Izan be, Mantxuriaren historia zerutik begiratuta hobeto ulertzen dan nahaste-borraste handia da. Meatzaritza gune garrantzitsua dan Hailaer-eko aireportura hurreratzen zagozala, Boeing 737 hegazkinetik argi atzemoten da Asiako herrialdeen interesaren arrazoietako bat. Hegazkinaren lehiatilatik herrialde osoa estaltzen dauen geruza grisetik nabarmentzen edo burua erakusten daben tximinia edo kebide ilara luzea ikusten da, neguko edur eta izotzak baltzitutea eraginez. Amalurraren baliabideak energia dira hemen Dragoi Handiak mundu mailako ekonomian idartsu jarraitu ahal izateko baina metropoli handietan ikusten dan aberastasun izpirik ez da agiri hemen.\nIkatza, gasa, metalak eta zelan ez, azken boladan harribitxi bihurtu diran produktu elektronikoetarako lantanido berdeak. Horrezaz gan, haize-errotak be edonon dagoz egun. Mantxuriaren definizino ofizialtzat har daitekeen 'Txinako Ipar-mendebaldea' sano garrantzitsua da gaur egun geopolitika zein energia arloeta. Baian ez da beti holan izan. Mantxuen lurraldea, Txinak autortutako 56 gitxiengo etnikoetako bat, lurrazpikoez baino gehiago lurgaineko belardi eta enparauez arduratuta ibili izan diran nomada eta armagizonen lurraldea izan da luzaroan. Halan da be, Jin (1115-1234) dinastia indartsua inguru horretan sortu zan eta ehun urtetik gorako agintaldia izan eban egun Mongolia eta Txinaren arteko lurralde horretan.\nMantxuriari buruzko erreportajearen bigarren zatian, munduko potentzia handien jomuga izan dan ingurualdearen historia jorratuko dogu.


Txakurren jendea, katuen jendea, desberdinak al gara? | Consumer\nZientzialariek diotenez, nolabaiteko kutsatzea dago animaliari egozten zaion izaeraren artean, benetakoa ez bada ere, eta gizakiak bere buruaz duen pertzepzioa\nTxakur gehiago al da edo katuen pertsona bat baino gehiago definitzen da? Batzuetan, bizitza partekatzen duen lagun ilunaren aukeraketa ez da zirkunstantziala, baizik eta erabaki sakona adierazten du. Orduan, desberdina al da felidoak maite dituenaren harekin bizitzea nahiago duen norbanakoa? Bada, gai horretan egindako azterketen arabera, animalia gogokoenak jabearen nortasunari buruz asko esaten duela. Ondoren, ikerketa horietako batzuek zer amaitu duten azaltzen da.\nTxakurren jendea versus katuetako jendea\nHerritarren% 46k txakurrengandik hurbilago dagoela dio, eta% 28k katuak maite dituela. Eta gainerakoa? Beste lagun batzuen lagun gutxi dira edo txakurrak eta felidoak berdin nahi dituzte. Sam Goslinek, Texasko Unibertsitateko psikologoak (AEB) zuzendutako ikerketa baten emaitza da. ), txakurrekiko eta katuentzako maite duten maitasunari buruz hitz egin duena, haiekin bizi direnei inkestak eginez.\n“Nortasun-desberdintasun handiak daude harburuengandik hurbilago sentitzen direnen eta felintoak nahiago dituztenen artean”, dio Goslinek. Psikologo honek azaltzen du bereizketa hori, eta esan nahi du nolabaiteko kutsatzea dagoela animaliari egozten diogun izaeraren (egia izan ala ez) eta geure buruaz dugun pertzepzioaren artean. “Norbaitek txakurrak katuen zale direla adierazten duenean, edo alderantziz, zeharka, bere baitan proiektatzen du nortasun zakar edo felina hori”, dio Goslinek.\nTxakurren jendea: kanporakoiagoa\nTxakurrari animaliarik lagunkoiena eta atseginagoa iruditzen zaio ezezagunekin. Katuari, aldiz, lotsagabekeriaz lotzen zaio gehiegitan, baina baita sormenean ere.\nIkerketa horren arabera, harmailetako jendeak gogo biziz adierazten du haienganako maitasuna. Baina ez hori bakarrik. “Txakurrak maite dituztenak” felidoak baino kanporakoiagoak dira (% 15 gehiago) eta “ez hain neurotikoak”. Gainera, harburuak pertsona gisa deskribatzen diramaitagarri(% 13) eta katuen jabeak.\nKatuen jendea: independenteagoa eta sortzaileagoa\nBall Unibertsitateko zientzialari-talde batek ere aztertu du txakur eta felidoen izaera gizakiekin, eta horrek nola zehazten dituen animalia horiek maite dituztenen nortasun-desberdintasunak. ). “Jendeak animalia independenteagoak bilatzen ditu, eta txakurren jabeek, berriz, lagunkoiagoak eta lagunkoiagoak”. Horrek azalduko du zergatik maite dituzten katuak “sortzaileagoak eta abenturazaleagoak”, baina antsietateari gehiago aurre egitea ere onartzen dute.\nFelinoa txakurrak baino independenteagoa den animaliatzat hartzen da. Ezaugarri horrek minino batekin bizitzea erabakitzen duten banakoei eragiten die, txakur eta katuen arteko desberdintasunei buruzko ikerketa interesgarri baten arabera, British Columbiako Unibertsitateko Stanley Coren psikologoak (Kanada) egindakoa. “Felidoak nahiago dituztenek beren bakardadea baino gehiago gozatzen dute. Beren kabuz bizitzeko aukera gehiago dute, etxean beste pertsonarik gabe”, dio Corenek. Ezkontzea, familia bakarreko etxe batean bizitzea eta haurrak izatea ohikoagoa da harburuak maite dituztenen artean; ikertzaile horrek ondorioztatu du, hain zuzen ere, 16 eta 94 urte bitarteko 6.149 pertsonak aztertu dituztela lehentasunak.\nDesadostasun eta afinitate apartak, maitasunak animalia eta gizaki adina forma ditu munduan, txakur edo katu horiek.\nIrakurri gehiago txakur eta katuei buruz. Jarraitu Eva San Martini Twitter-en .\nanimaliak gatos-eu katuekin bizi maskotak perros-eu psikologia txakurrekin bizi


PP materialaren aplikazioa - Albisteak - Suzhou Fine Era Co., Ltd\nPP materialaren aplikazioa\nAzido eta alkali erresistenteak diren ekipoak, galvanoplastia ekipoak, eguzki-ekipo fotovoltaikoak, ingurumena babesteko ekipoak, hondakin-urak eta hondakin-gasak isurtzeko ekipoak, garbigailu-dorrea, hautsik gabeko gela, erdieroaleen fabrika eta hari lotutako ekipamendu industrialak ere plastikozko ur-tangak fabrikatzeko material hobetsiak dira. . PPko xafla lodiak oso erabiliak dira estanpazio-plaketan, puntzoi-plaketan, etab.\n1. Kartelak;(PP materiala)\n2. Birziklatzeko kaxak, birziklatzeko kaxa berrerabilgarriak, barazki eta fruta ontziratzeko kaxak, arropa biltegiratzeko kaxak eta paperezko kutxak hainbat industriatan;(PP materiala)\n3. Taula industriala, hariak eta kableen kanpoko ontzien babesa barne, beira, altzairuzko plaka eta hainbat artikuluren kanpoko ontzien babesa, oinarri-plaka, biltegiratze rack, partizioa, oinarri-plaka, etab.(PP materiala)\n4.(PP materiala) Eraikuntzako materialak babesteko kartoia eta kontratxapatua erabiltzeko garaia betiko desagertu da. Garaien aurrerapenarekin eta gustuaren hobekuntzarekin, dekorazio-diseinuaren osotasuna bermatu behar da osatu eta erabili aurretik. Babes egokia eman behar da funtzionamenduaren ekonomia, segurtasuna eta erosotasuna mantentzeko. Horrez gain, eraikinaren igogailua eta solairua onartu aurretik babestea.\n5. Industria elektronikoaren babesa. Ontzi eroaleko produktuak IC obleen, IC ontzien, saiakuntzetan, TFT-LCD, optoelektronikan eta beste pieza elektroniko batzuen ontzietan erabiltzen dira batez ere, kargatutako beste artikulu batzuekin kontaktua saihesteko eta karga-marruskadurak eragindako txinparta kalteak saihesteko. Horrez gain, plastikozko plaka eroaleak, antiestatikoak, fakturazio-kutxak eta abar daude. Goiko produktuez gain, PP ohola garbigailuaren atzeko plaka, hozkailuaren isolamendu geruza, janari izoztuak, sendagaiak, azukrea eta ardoa, etab. ontzian ere erabil daiteke. PE taula hutsa ere ekoitzi daiteke taula hutsaren ekoizpen-lerroarekin. hiri-eraikuntzak eta landa-eremuak behar dituzten isolamendu-gela-tabikeak hornitzea.\naurreko:PP komuneko eserlekuaren sailkapena ¼ˆ2ï¼‰


Pertsona edo kolektibo bat herrialde batetik gogoz kontra kanporatzea da deportazioa. Zigor gisa, isolatze edota esklabotasun helburuekin baliatu izan da. Bigarren Mundu Gerran, Naziek judutarren aurka baliatu zuten bereziki deportazioa. Atxilotuak euren jatorritik, atxilotze edo akabatze esparruetara bortxaz mugiarazi zituzten. Nagusiki, Polonia, Austria eta Alemaniako esparruetara. Naziek bestelako talde etniko, politiko eta sozialak deportatu zituzten ere, herrialde berriak okupatu ostean, errepresio neurri gisa.\nEskualdeko deportazio kasuei dagokionez, Hendaia gakoa da. II. Mundu Gerraren baitan, 1940ko uztailak 7an, Nazien okupazioa Lapurdiko hegoaldeko herriraino iritsi zen. Hondartza auzoa gotortu eta bertako etxe guztien jabegoa hartu zuten, bertako bizilagunak hiribarnera bidaliz.\nHendaia deportazioaren abiapuntua izan zen. Lehen deportatua Gustave Faingold izan zen, 1941. urtean. Urte betera, herriko komunisten aurkako sarekada burutu zuten, alderdiko kide nabarmenenak atxilotu eta deportatuz. 1943an, 36ko Estatu kolpearen errefuxiatuak deportatu zituzten. Hau da, jatorriz Irun, Hondarribia eta Berako bizilagunak. Azken deportazioan (1944), Léon Lannepouquet, Hendaiako auzapeza eta, Simon Paul, apeza deportatu zituzten, besteak beste.\nKepa Ordoki – Memoria Historikoa Bidasoan elkarteak sorturiko erakusketa 27 panelez osatua dago. XX. mendeko erregimen totalitarioetan hasita, deportazioaren testuingurua azaltzen da. Ondoren, Bidasoa eta Europa inguruko esparru nagusien berri ematen da. Azkenik, eskualdeko hainbat deportaturen xehetasunak eskaintzen dira. Gaztelu gela azaroak 11 eta 19 artean zabalik mantenduko da, 10etatik 17.30etara.\nAvenida zubiko barandaren zati bat Tarrósera heldu da